RTCG - Radio Televizija Crne Gore - Nacionalni javni servis :: Svijet :: Tramp pozvao pristalice da se raziđu\n06. 01. 2021. 20:55 >> 23:19 16\nTramp pozvao pristalice da se raziđu\nZasijedanje oba doma Kongresa SAD koji je večeras trebalo da potvrdi pobjedu kandidata demokrata Džozefa Bajdena na predsjedničkim izborima prekinuto je nakon što su pristalice odlazećeg predsjednika Donalda Trampa upale u zgradu parlamenta u Vašingtonu. Mediji prenose da je policija je u Vašingtonu upucala jednu od demonstrantkinja ispred zgrade Kongresa SAD. Pronađene su najmanje dvije eksplozivne naprave. Izabrani predsjednik SAD-a Džozef Bajden izjavio je da večerašnji neredi u Vašingtonu ne predstavljaju Ameriku. Aktuelni predsjednik SAD Donald Tramp pozvao je demonstrante okupljene ispred zgrade Kongresa da se raziđu.\nPošto demokrate imaju većinu u Predstavničkom domu Kongresa, nema izgleda da bi mogla da bude osporena pobjeda Bajdena nad odlazećim predsjednikom, republikancem Donaldom Trampom, koji i dalje osporava rezultat izbora.\nPolicija upucala ženu ispred zgrade Kongresa\nKako prenose mediji, demonstrantkinja se trenutno nalazi u kritičnom stanju.\nTrenutno stanje - napeto ali mirno- dolazi Nacionalna garda\nPrema izveštajima američkih medija, trenutno stanje ispred Kapitola je mirno ali i dalje veoma napeto. Stotine demonstranata i dalje se nalazi na stepenicama Kapitola dok se u zgradi još uvijek nalazi nepoznat broj ljudi. Ipak, čini se da organi reda polako uspostavljaju kontroli u zgradi dok se čekaju dodatne snage i Nacionalna garda.\nPronađene najmanje dvije eksplozivne naprave\nPolicija je u Vašingtonu pronašla i uspješno neutralisala najmanje dvije eksplozivne naprave.\nJedna cevasta eksplozivna naprava je pronađena u zgradi Republikanskog nacionalnog odbora, a druga u kongresnom zdanju na Kapitol hilu, prenosi CNN.\nBajden: Napadnuti smo\nIzabrani predsjednik SAD-a Džo Bajden izjavio je da večerašnji neredi u Vašingtonu ne predstavljaju Ameriku.\n"U ovom trenutku naša demokratija je pod napadom, napad na citadelu slobodu - Kapitol, napad na predstavnike naroda i javne službenike , policajce čiji je posao da štite mir", izjavio je.\nKako dodaje, u pitanju je mala grupa ekstremista.\n"Ovo je haos, i mora da se završi sada", kaže Bajden. On je pozvao "rulju da se povuče i dopusti demokratiji da nastavi svoj posao". "Pozivam trampa da ide na nacionanu televiziju i ispuni svoju zakletvu, brani ustav i traži da se prekine ova opsad", rekao je Bajden i dodao da sljedeće četiri godine moraju da budu obnova demokratije, vladavine zakona, pristojnosti.\nTramp: Pokrali su nas ali morate da idete kući sada\n"Razumijema vašu bol. Imali smo izbore na kojima smo pokradeni. Svi to znaju, pogotovo druga strana. Ali sada morate da idete kućama. Potreban nam je mir. Potreban nam je red i zakon", rekao je Tramp.\n"Veoma je težak period. Nikada nije bilo ovako, kada može nešto poput ovoga da se desi. Ali ne možemo reagovati kako oni očekuju. Zato idite kući. Znam kako se osjećate, ali idite kući", zaključio je.\nDonald Tramp Džozef Bajden Kongres SAD\nKongres SAD odobrio paket pomoći Ukrajini od 40 milijardi dolara\n"Vraćanje Trampa na Tviter, ne znači podršku kandidaturi"


Šefovi klanova na slobodi, kokainski rat nastavljen - indeksonline.me\nHome Hronika Šefovi klanova na slobodi, kokainski rat nastavljen\nŠefovi klanova na slobodi, kokainski rat nastavljen\nVeć više od pet godina traje rat između dvije kriminalne grupe iz Kotora, kavačkog i škaljarskog klana, koji se proširio na tlo više evropskih država. Dok je veći dio Crne Gore bio zaključan tokom krize izazvane epidemijom virusa korona, ubistva su nastavljena. Uprkos konstantnom obračunu, vođe rivalskih klanova Jovan Vukotić i Slobodan Kašćelan, koji su ranije uhapšeni, sada su slobodni, konstatovano je u izvještaju Globalne inicijative protiv transnacionalnog organizovanog kriminala, piše Dan.\nNova vlada u Crnoj Gori se obavezala da će se boriti protiv organizovanog kriminala i korupcije, ali je pitanje da li će moći da zaustavi “kokainski rat“.\n“Krvavi i dugotrajni rat kriminalnih klanova, koji narušava ugled Crne Gore, nije privukao pažnju političara tokom kampanje za parlamentarne izbore koji su održani 30. avgusta. Da li nova vlada u Crnoj Gori ima ambiciju da zaustavi rat dva klana sukobljena oko posla sa kokainom? To su stavovi koje bi potencijalna koaliciona vlada mogla zauzeti, uz tvrđi stav protiv organizovanog kriminala bar na papiru. U sporazumu o saradnji između tri koalicije, potpisanom 8. septembra 2020, trojica lidera su se obavezali da će nova demokratska vlada u Crnoj Gori u potpunosti depolitizovati ključne državne institucije u cilju osiguranja beskompromisne borbe protiv organizovanog kriminala i korupcije”, piše u izvještaju.\nKako se dalje navodi u tom dokumentu, Crna Gora je bila zaključana veći dio proljeća zbog epidemije korona virusa.\n“To je bila poslednja zemlja u Evropi koja je registrovala slučaj virusa korona (17. marta), a 68 dana kasnije (24. maja) bila je prva evropska zemlja koja se proglasila slobodnom od virusa. Ali, iako je Vlada govorila o svom čvrstom upravljanju tokom pandemije, bilo je potrebno govoriti i o organizovanom kriminalu. Šefovi sukobljenih klanova, koji su uhapšeni 2018. godine, uz kauciju su pušteni na slobodu, au međuvremenuje nastavljena krvava spirala ubistava između klanova. Ubistva u crnogorskom podzemlju, započeta nakon nestanka pošiljke kokaina u Španiji 2014. godine, nastavljena su i tokom pandemije, bez obzira na uvedene mjere”, konstatovano je u izvještaju.\nJedna od meta atentatora bio je i vođa kavčana Radoje Zvicer, koji je 27. maja ove godine u Kijevu preživio kišu metaka. Na Krfu su 23. jula brutalno ubijeni Alan Kožar i Damir Hadžić, koji su u evidencijama bezbjednosnih službi bili evidentirani kao pripadnici škaljarskog klana.\nKrajem jula 2020. godine, vođa škaljaraca Jovan Vukotić, koji je uhapšen u Turskoj 2018. godine, pušten je na slobodu jer tužilaštvo nije dovršilo optužnicu protiv njega u granicama propisanim zakonom.\nVukotić je optužen za pokušaj ubistva i ilegalno posjedovanje oružja i eksplozivnih materija. Prethodno je služio kaznu od 15 mjeseci zbog korišćenja falsifikovanog pasoša.\nVođa kavčana Slobodan Kašćelan, koji je u decembru 2018. uhapšen u Pragu, pušten je na slobodu u decembru 2019. godine, nakon što je položio jemstvo od skoro pola miliona eura.\nTužilaštvo tvrdi da je Kašćelan vodio kriminalnu grupu umiješanu u šverc droge, pranje novca i iznude, navodi se u izvještaju.\nNovoj vladi neće biti lako da razbije klanove\nU Globalnoj inicijativi protiv transnacionalnog organizovanog kriminala smatraju da novoj vladi neće biti lako da razbije mreže koje su stvorili kotorski klanovi, koji su se učvrstili i u zemlji i izvan nje zahvaljujući novcu koji su sakupili od krijumčarenja kokaina iz Latinske Amerike u zapadnu Evropu.\nTakođe, treba imati na umu da, iako je Demokratska partija socijalista nakon 30 godina izgubila vlast, lider te stranke Milo Đukanović ostaje predsjednik zemlje.\n“Ali, bavljenje ovim pitanjem, uz podršku iz inostranstva, značilo bi da je nova vlada voljna i sposoban da napravi otklon od nekih loših aspekata iz nedavne prošlosti zemlje”, navodi se u analizi.


Predsednik Srbije Aleksandar Vučić na biračkom mestu, Beograd, 3. april 2022.\nPrema projekcijama izbornih posmatrača, najviše glasova u Beogradu osvojila je Srpska napredna stranka (SNS) predsednika Srbije Aleksandra Vučića, ali sama nema natpolovičnu većinu, potrebnu za vlast.\nZa vlast računa na podršku dosadašnjeg koalicionog partnera Socijalističke partije (SPS) Srbije.\nSNS i SPS su na vlasti u Beogradu od 2014. godine, a prve projekcije pokazuju da ponovo imaju većinu.\nDosadašnja opozicija imala bi šansu da formira vlast - ali pod uslovom da SNS i SPS ne osvoje više od polovine mandata u gradskoj skupštini, a da opozicija uspe da ispregovara široku koaliciju levih i desnih političkih stranaka.\nOd desnice koja je ušla u gradski parlament, u tom slučaju, zavisilo bi ko će biti na vlasti.\nSkupština glavnog grada broji 110 odbornika, mandat im traje četiri godine. Za većinu u gradskom parlamentu, potrebna je podrška 56 odbornika.\nGradonačelnika Beograda izabraće odbornici, glasanjem u skupštini, a novi gradonačelnik Beograda biće onaj kandidat koji osvoji većinu.\nKo je ušao u gradski parlament?\nGradska izborna komisija koja broji glasove za Beograd, dan posle izbora nije izašla sa rezultatima. Zakonski rok za objavljivanje rezultata ističe 7. aprila u osam uveče.\nPrema podacima nevladine posmatračke misije CRTA, izlaznost u Beogradu je bila 57,3 odsto, što je manje od republičkog proseka.\nU Beogradu su, zbog gužvi, pojedina biračka mesta bila otvorena i posle 20 časova. Opozicija je optužila SNS za neregularnosti i kupovinu glasova, kao i da su njihovi kontrolori usporavali proceduru glasanja.\nNajavili su da će, nakon zbrajanja rezultata u glavnom gradu, podneti prigovore tamo gde su uočene nepravilnosti.\nLider SNS-a Aleksandar Vučić, u svom prvom obraćanju nakon proglašenja pobede, demantovao je navode o neregularnostima u izbornom procesu.\nPosmatračka misija CRTA je zabeležila "grubo kršenje pravila" na pet odsto biračkih mesta. Ali, kako je rečeno 4. aprila, obim tih incidenata ne može da utiče na krajnji rezultat izbora.\nPrema njihovoj projekciji rezultata u Beogradu, SNS će u skupštini Beograda imati 48 mandata.\nDrugoplasirana je opoziciona lista "Ujedinjeni za pobedu Srbije", sa prognoziranih 26 odbornika. U koaliciji je deset stranaka i pokreta, a među ključnim članovima koalicije je Stranka slobode i pravde koju vodi bivši gradonačelnik Beograda Dragan Đilas.\nKako će izgledati skupština Beograda?\nGradska skupština Beograda ima 110 odbornika. Za većinu je potrebno 56.\nPrema projekcijama posmatračke misije CRTA, ovako će izgledati novi sastav skupštine Beograda:\nSrpska napredna stranka - 48 mandata\nkoalicija 'Ujedinjeni za pobedu Srbije' - 26 mandata\nkoalicija 'Moramo' - 13 mandata\nSocijalistička partija Srbije - osam mandata\nkoalicija NADA - sedam mandata\nkoalicija oko Dveri - četiri mandata\nstranka 'Zavetnici' - četiri mandata\nKandidat "Ujedinjenih" u kampanji za gradonačelnika Beograda bio je Vladeta Janković. On je jedan od osnivača desno orijentisane Demokratske stranke Srbije i univerzitetski profesor u penziji.\nTrećeplasirana je zeleno-leva koalicija "Moramo" sa 13 predviđenih mandata. U toj koaliciji je inicijativa "Ne davimo Beograd", koja je popularnost stekla tokom 2016. godine, kada su organizovali proteste protiv nelegalnog rušenja u beogradskoj četvrti Savamala.\nSocijalistička partija Srbije, dosadašnji koalicioni partner SNS-a, imala bi prema prognozama osam mandata u skupštini Beograda.\nCenzus u Beogradu su prešle još tri desničarske političke struje – koalicija NADA sa sedam mandata, i Zavetnici i Dveri sa po četiri mandata.\nUkupno je na izborima učestvovalo 12 lista, a pet nije prešlo cenzus.\nScenario 1: SNS formira vlast\nDa će Srpska napredna stranka biti deo buduće gradske vlade u Beogradu, rekao je Aleksandar Vučić u svom prvom obraćanju po objavljivanju rezultata.\nSNS za vlast u Beogradu može da računa na podršku dosadašnjeg koalicionog partnera Socijalističke partije Srbije. To je u izbornoj noći potvrdio i lider te stranke Ivica Dačić.\nSNS i SPS bi zajedno, ukoliko se preliminarni rezultati potvrde, imali 56 mandata – tačno koliko je potrebno za formiranje vlasti.\nMeđutim, u tom slučaju, takva većina ne bi bila komforna.\nKandidat Srpske napredne stranke za gradonačelnika Beograda je Aleksandar Šapić, predsednik beogradske opštine Novi Beograd i potpredsednik Glavnog odbora SNS.\nŠapić je sa svojim Srpskim patriotskim savezom (SPAS) pristupio SNS-u u maju 2021. Pre nego što je osnovao SPAS, bio je visoki funkcioner Demokratske stranke dok je ta partija bila na vlasti.\nAleksandar Šašić glasa na izborima, Beograd, 3. april 2022.\nŠapić je poznati vaterpolista koji je sa reprezentacijom osvajao medalje.\nSkupština grada, po zakonu, mora da se formira u roku od mesec dana nakon što izborna komisija na osnovu rezultata dodeli mandate odbornicima.\nNakon toga teče rok od 90 dana za izbor gradonačelnika.\nScenario 2: Opozicija formira vlast\nOpozicija bi, za formiranje vlasti, trebalo da "skupi" 56 odbornika. Prema dosadašnjim izbornim prognozama, to nije realna opcija. U tom slučaju, opozicija ne bi imala komfornu većinu.\nNajjača opoziciona politička snaga, koalicija "Ujedinjeni za pobedu Srbije" i "Moramo", koalicije koje su proevropska politička opcija, u toku kampanje nisu isključivali mogućnost saradnje posle izbora.\nOkosnica kampanje i jednima i drugima bilo je iznošenje navoda o korupciji i ukazivanje na štetne urbanističke projekte u glavnom gradu, ali su lideri SNS-a u svojim predizbornim obraćanjima njihove navode demantovali.\nKandidat za gradonačelnika Beograda "Ujedinjenih za pobedu Srbije" Vladeta Janković poručio je u izbornoj noći da je "gotovo sigurno da je opozicija izvojevala pobedu, ali da je manje sigurno da će naprednjaci to priznati".\nVladeta Janković: Gotovo sigurno da je opozicija izvojevala pobedu (29. mart 2022.)\nMiroslav Aleksić iz iste koalicije izjavio je 4. aprila za televiziju N1 da je bespredmetno govoriti o vlasti u Beogradu, ako se pokaže da SNS i SPS imaju većinu, ali da je glavni grad specifičan i da postoji "širina" u prostoru opozicije za saradnju.\nJedan od lidera koalicije "Moramo" Aleksandar Jovanović Ćuta izjavio je 4. aprila da je najvažnija informacija da SNS "još nije pobedila" na beogradskim izborima.\n"Aleksandar Vučić nije osvojio Beograd, ne može više da vlada sam. Imaće snažnu opoziciju", rekao je Jovanović za televiziju Nova S.\nNaglasio je da su njihovi kontrolori na izborima zabeležili "gomilu neregularnosti", i da ih dan kasnije čeka posao da detaljno pregledaju sve izveštaje kontrolora.\nKandidatkinja za predsednicu Srbije iz koalicije "Moramo" Biljana Stojković izjavila je 4. aprila da bi saradnja sa desnicom značila da je poverenje njihovih birača iznevereno.\nDesničari kao 'jezičak na vagi'?\nU danu posle izbora, partije desnice koje su ušle u gradski parlament, izjašnjavale su se o koalicijama – ko bi uz vlast, a ko uz opoziciju.\nMiloš Jovanović, lider koalicije Nacionalno demokratska alternativa (NADA), izjavio je 4. aprila za Radio Slobodna Evropa (RSE) da je u kontaktu sa kolegama iz opozicije u vezi sa eventualnim formiranjem vlasti u Beogradu.\nMiloš Jovanović: Čini se da SNS i SPS imaju većinu (datum fotografije nepoznat)\nMeđutim, rekao je da se "ta mogućnost danas čini dalje nego juče" i da se čini da SNS i SPS imaju većinu.\nPrethodno je Jovanović rekao da bi koalicija NADA možda mogla da bude "jezičak na vagi" kada je u pitanju smena vlasti u glavnom gradu Srbije.\nPredsednica Srpske stranke Zavetnici Milica Đurđević Stamenkovski je 4. aprila za televiziju Prva izjavila da ta stranka čeka rezultate izbora, kako bi videli kako stoje oni sa kojima bi oni mogli u koaliciju. Dok odlazak na razgovore sa Vučićem nije isključila, rekla je da "ne može da zamisli" koaliciju sa opozicionom "Ujedinjenom Srbijom".\nPredsednik desno orijentisanog pokreta Dveri Boško Obradović izjavio je 4. aprila da bi za "kvalitet srpske demokratije bilo ispravno da se Beograd prepusti opoziciji", navodeći da konačni rezultati još nisu poznati, ali da su vlast i opozicija "egal, pola pola".\nBoško Obradović: Mi smo opozicija, ali smo spremni da sarađujemo (18. novembar 2019.)\n"To bi donelo veliki pomak na srpskoj političkoj sceni. Vlast je pala u Beogradu, nema više tako dominantnu većinu kao što je imala, to znači da građani žele promene", rekao je Obradović za televiziju Prva.\nNa pitanje da li se tako preporučuje koaliciji "Ujedinjena Srbija", on je odgovorio odrično i dodao da "misli da bi bilo kvalitetno za srpsku demokratiju da opozicija preuzme vlast na jednom nivou izbora i da se pokaže".\n"Da li je moguće da se opozicija između sebe dogovori ko bi bio kandidat za gradonačelnika, kako bi ta vlast bila formirana, to zahteva duge i teške pregovore", rekao je Obradović.\nNa pitanje da li bi u Beogradu pre sarađivao sa opozicijom nego sa aktuelnom vlašću, on je rekao: "Naravno, mi smo opozicija, ali smo spremni da sarađujemo samo sa onima koji su spremi da prihvate naš program".\nBudžet Beograda za 2022. godinu iznosi 160,3 milijardi dinara, odnosno 1,3 milijardi evra, dok je budžet pokrajine Vojvodine 88,4 milijarde dinara, odnosno 716,9 miliona evra.


Ambasadori UO PIC: Odbaciti prijetnje otcjepljenjem, podrška jedinstvenoj BiH – Visoko.ba\nAmbasadori UO PIC: Odbaciti prijetnje otcjepljenjem, podrška jedinstvenoj BiH\n14. Oktobra 2021. 14. Oktobra 2021. Midhat Hajdarević\nAmbasadori Upravnog odbora Vijeća za provedbu mira (PIC) još jednom potvrđuju da je za građane Bosne i Hercegovine od ključne važnosti da institucije funkcioniraju na svim nivoima vlasti, uključujući i Oružane snage BiH, te da svi politički predstavnici imaju odgovornost da učestvuju u njihovom radu kako bi služili onima koji su ih izabrali.\nBez zalaganja i saradnje nema prijeko potrebnih reformi – posebno onih koje se odnose na vladavinu prava, koje su od ključne važnosti kako bi BiH mogla krenuti dalje na putu ka EU – a građani BiH nikada neće biti u mogućnosti u potpunosti ostvariti svoje pravo na mirnu, demokratsku i prosperitetnu budućnost.\nAmbasadori Upravnog odbora PIC-a očekuju od svih čelnika da odbace retoriku koja vodi destabilizaciji i podjelama te da prekinu sve aktivnosti u tom pogledu, uključujući i prijetnje otcjepljenjem i osporavanje postojanja BiH kao jedinstvene, suverene države koja se sastoji od dva entiteta. Ustrajni smo u podršci suverenitetu, teritorijalnom integritetu i ustavnom poretku BiH. Pokušaji da se poništi 26 godina teško stečenog napretka i mira suprotni su onome na šta su se svi politički lideri obavezali i kamo BiH treba ići.\nRuska Federacija se ne slaže sa tekstom ove izjave.\n← RK Bosna: Šta i kako dalje?\n“Glavni resurs modernog kapitalizma su budale” →\nIzborna tišina u BiH, šta je sve danas zabranjeno?\nPU Visoko: Jedno krivično djelo i 15 prekršajnih naloga\n13. Decembra 2017. 18. Aprila 2019. Midhat Hajdarević\n16. Jula 2018. 17. Aprila 2019. Midhat Hajdarević


VestiRukometašice "Zaječara 1949" pobedile, zaječarski rukometaši izgubili\n15/11/2021 | 10:36\nPrethodnog vikenda, zaječarski rukometaši izgubili su od ekipe „Sloge“, dok su zaječarske rukometašice pobedile tim „Pirota“.\nU 7. kolu Prve lige „Istok” – grupe „A“, rukometaši „Sloge“ iz Petrovca na Mlavi pobedili su rukometaše „Zaječara 1949“, rezultatom 41:36. U sledećem kolu, zaječarski rukometaši dočekaće „Jedinstvo 1974“ iz Krnjeva. Tim iz Zaječara trenutno se nalazi na 4. mestu na tabeli Prve lige „Istok” – grupe „A“, sa osvojenih 8 bodova.\nU 8. kolu Super „B“ lige Srbije, rukometašice „Zaječara 1949“ savladale su ekipu „Pirota“, rezultatom 39:32. U narednom kolu, zaječarske rukometašice gostovaće ekipi „Pančeva“. Rukometašice „Zaječara 1949“ trenutno su 9. na tabeli Super „B“ lige Srbije, sa osvojena 2 boda.\nPrethodni članakTimočki Zodijak: Dnevni horoskop za 15. novembar 2021.\nSledeći članakPredstava „Od raja do beznjenice“ poklon Grada Zaječara medicinskom i nemedicinskom osoblju 19. novembra


Zvezdi falilo jako malo da pobedi lidera Evrolige! - Crvena zvezda info\nOstalo / 83 pregleda\nFudbal / 204 pregleda\nOstalo / 886 pregleda\nFudbal / 822 pregleda\nSrbija / 554 pregleda\nFudbal / 481 pregleda\nOstalo / 605 pregleda\nOstalo / 5304 pregleda\nOstalo / 1940 pregleda\nOstalo / 1782 pregleda\nZvezdi falilo jako malo da pobedi lidera Evrolige!\nBilo je blizu, ali, vidi se ko je trenutno najmoćniji klub u Evropi\nSve je prosula Crvena zvezda u trećoj deonici i to je donelo i prevagu, ali i njihov novi poraz u Evroligi.\nKošarkaši Barselone slavili su u Beogradu u 15. kolu Evrolige sa 76:69, a za sve je zaslužan šut za tri poena u gorepomenutom trećem delu utakmice.\nAuh, kakva šteta... Imala je Zvezda dosta toga u svojim rukama, ali je klonula u samo jednom delu utakmice i to je protiv ovakve Barselone bilo dovoljno da im uskrati "užitak" pobede.\nDržala se Zvezda čvrsto u drugoj deonici, tada su "zaključali" sve poentere Barselone, ali sve što su izgradili u tih 10 minuta su prosuli u narednih 10 i to bi bilo to. O "nemoći" crveno-belih u trećoj deonici govori i podatak da je Barselona za tih 10 minuta postigla 27 poena, samo četiri manje nego za ceo meč pre toga.\nImali su igrači Zvezde i trzaj u poslednjoj deonici, međutim, on je "odsečen" od strane glavnih arbitara na ovom meču.\nKošarkaši Crvene zvede su sa prevelikim respektom ušli u ovaj meč, što se videlo i u uvodnim minutima susreta. Krenula je utakmicu Zvezda na sebi karakterističan način, akcijom za Kuzmića, koji je ovoga puta promašio i tu je već bilo jasno da im "drhte ruke" zbog protivnika na drugoj strani.\nBarselona je iz početka koristila nesigurnost Zvezde i napravila je seriju od 5:0, da bi istu mogao da prekine Luka Mitrović. Ipak, Mitrović je promašio oba bacanja, ali je Kuzmić kod drugog bio najstaloženiji i uspeo je da progura loptu kroz obruč za prve poene. Usledila je strašna serija Barselone koja je krenula s odličnim šutevima za tri poena i brzo se odlepila i otišla na 16:5. Krajem prve četvrtine je zaigrao i Luka Mitrović koji je postigao sedam poena i jedini je čuvao Zvezdu u životu.\nVeć u drugoj četvrtini smo svi mogli da vidimo jednu mnogo bolju Zvezdu. O tome koliko su se "smirili" govori i činjenica da nisu dopustili Barseloni da postigne koš u prvih tri i po minuta, a da su prve poene postigli tek sa linije slobodnih bacanja.\nOsveženje je doneo i Majk Cirbes sa sjajnom rolom i u napadu i u odbrani. Nije hteo crveno-bele ni šut za tri poena, promašivali su redom Nikola Kalinić, Nikola Ivanović, da bi "post" prekinuo Nejt Volters na polovini druge deonice. Tada je krenula i Barselona da igra i pogađa, pa je ova četvrtina završena rezultatom 34:31 u korist španske ekipe.


Košarkaška reprezentacija Francuske - Blic Sport\nBilo je puno sumnji i nedoumica, ali stvar se završila očekivano - košarkaši Sjedinjenih Američkih Država osvojili su olimpijsko zlato!\nKlemen Prepelič je video “livadu”, u glavi već dao pobedonosni koš za Sloveniju, ali u stvarnosti nije bilo tako: Nikolas Batum je doleteo i “zalepio” mu rampu i poslao Francuze (90:89) u finale košarkaškog turnira na Olimijskim igrama u Tokiju!\nEkspresno je svetom odjeknula vest da je Rudi Gober, centar Jute i Francuske, zaražen korona virusom i da je zbog toga prekinuta NBA liga. Stigle su i prve reakcije poznatih košarkaša, a javio se i Evan Furnije, Rudijev kolega iz reprezentacije.\n"Orlovi", ako je za utehu, izgubili ste (samo) od finalista Svetskog prvenstva! Košarkaška reprezentacija Argentine drugi je finalista Svetskog prvenstva u Kini, nakon što je u polufinalu napravila iznenađenje i savladala Francusku 80:66, pa će tako o zlatu odlučivati ekipe koje su na svom putu ka završnoj borbi za trofej jedine i pobedile Srbiju ovog leta.\nNakon poraza reprezentacije Srbije od Argentine, novo iznenađenje dogodilo se kada je Francuska savladala Ameriku. Poraz SAD-a znači da će se ekipa Grega Popoviča, koji je sebe u nekoliko navrata nazivao "Ludim SrbinoM" sastati sa Srbijom u doigravanju za poziciju od 5. do 8. pozicije.\nFrancuska bez problema pregazila Jordan, pored NBA asova ZASIJAO ŽOCOV NOVI PLEJ\nFrancuska se nalazi na čelu grupe G posle drugog kola Mundobasketa u Kini, kao što je bilo i očekivano. Savladali su reprezentaciju Jordana rezultatom 103:64 i tako se plasirali u sledeću fazu svetskog prvenstva.


Robograditelji: Istraživači sa Harvarda napravili robote graditelje inspirisane termitima - Gradjevinarstvo.rs\nIstraživači sa Univerziteta u Harvardu su preuzeli inspiraciju iz načina gradnje roja termita za stvaranje robota „TERMES“. Ovi roboti su prvi koraci u projektu koji za krajnji cilj ima da stvori potpuno automatizovanu robotsku radnu snagu koja može da izgradi kompleksne strukture, bez potrebe za centralizovanom kontrolom.\nRoboti su projektovani sa „filozofijom jednostavnosti“ koja je potrebna da se vrši samo nekoliko jednostavnih funkcija sa visokim stepenom pouzdanosti. Svaki robot poseduje deset senzora i tri aktuatora kako bi otkrio svoju poziciju u odnosu na blokove koji se koriste u projektu kao građevinski materijal.\n„TERMES“ jedinice su jedino svesne svoje neposredne blizine i nemaju koncept progresije strukture kao celine, ili rada sprovedenog od strane njihovih kolega robota. Oni se jednostavno fokusiraju na ono što je ispred njih sve do izgradnje konačne forme.\nAko je potrebno, pojedinačni radnik/robot ima sposobnost da izgradi strukturu bez pomoći drugih jedinica, pošto je svaki robot identičan i bez centralne komandne jedinice koja upravlja ili koordiniše jedinicama. Svaki „TERMES“ robot ima sposobnost za manevrisanje na strukturi koju stvara i u svom neposrednom nestruktuiranom okruženju, ali u svom sadašnjem stanju dizajna, on može da funkcioniše samo u ravnim oblastima bez prepreka.\nSvaka robotska jedinica je izgrađena preko mešavine 3D štampanih komponenti i jedinstvenih elemenata sa samo nekoliko ručno izrađenih komponenti. Tim je koristio građevinske blokove od pene kako bi testirao sposobnosti svojih robota. Blokovi su napravljeni tako da se lako slažu zajedno, smeštajući se prirodno na svoje mesto uz pomoć neodimijum magneta prikačenih na svako lice bloka.\nRobotske radne jedinice su opremljene sa motorizovanom rukom i klještima kako bi uhvatili i manipulisali sa blokovima sa tapaciranim mestom na leđima koji pomaže u smeštaju i stabilnosti bloka. Roboti se pokreću preko dva mikro metalna zupčana motora. Oni su takođe opremljeni sa prekidačom sa živom koji im omogućava da zadrže osećaj položaja u odnosu na blok ako se oni preture prilikom premeštanja i ugradnje.\nNakon opsežnog testiranja odlučeno je da će jedinice imati četiri mala uda, takozvana „whegs“ (kombinacija točka i nogu), zakošenih tako da stanu u proreze u građevinskim blokovima, a što im omogućava da se popnu na najviše blokove. Pored toga što im omogućava da se popnu na blokove, dizajn im daje najbolju šansu u savlađivanju neravnih terena.\nUdovi robota imaju zakrivljeni oblik kako bi im se omogućilo da se okrenu u mestu uz pomoć kružnih žlebova u građevinskim blokovima, omogućavajući im da manevrišu na strukturama bez opasnosti od pada sa njih. Roboti su opremljeni sa motorizovanom rukom i klještima kako bi uhvatili i manipulisali sa blokovima uz pomoć tapacirane poličice na leđima na kojoj smeštaju blok pri nošenju.\nSve ove karakteristike se kombinuju kako bi se stvorio visoko autonomni i pouzdani robot sa mogućnošću da se penje, navigira i manupuliše sa građevinskim blokovima, a uz kombinovanje ovih sposobnosti robot ima sposobnost da autonomno proizvede strukuturu zasnovanu na projektu korisnika.\n„TERMES“ projekat predstavlja skroman prvi korak ka krajnjem cilju potpuno automatizovane radne snage. Ovo bi uklonilo potrebu za stalnim ljudskim nadzorom i ima potencijal da poboljša brzinu i efikasnost izgradnje objekata.\nNedostatak centralne kontrolne jedinice može biti korisno ukoliko bi se roboti slali na gradilišta visokog rizika. Obično bi u takvim okolnostima cela operacija stala ukoliko bi komandana jedinica bila uništena. Međutim, sa „TERMES“-om, svaka jedinica je u potpunosti potrošna, omogućavajući drugima da nesmetano nastave rad, bez obzira na gubitke.\nPrimene ovih robotskih građevinskih jedinica mogu uključivati zadatke kao što su slaganje vreća sa peskom tokom poplava ili preduzimanje jednostavnih građevinskih poslova u teškim radnim uslovima ili na drugim planetama. Istraživanje je objavljeno u februarskom izdanju časopisa „Science“.


Iran poziva na mržnju prema reformistima\nOgroman broj ljudi prisustvovao je sahrani studenta Sanija Zaleha, ubijenog tokom antivladinih demonstracija u ponedeljak, u Teheranu\nIranski verski lideri pozivaju na održavanje velikog mitinga u petak, u Teheranu, radi izražavanja, kako kažu, "mržnje" prema reformistima koji su ranije ove nedelje organizovali antivladine demonstracije.\nU danas objavljenom saopštenju iranski Savet za koordinaciju širenja islama poziva stanovnike Teherana da posle molitve u petak izađu na ulice i prikažu gnev zbog, kako je rečeno, "zločina pobunjeničkih lidera" i njihovih pristalica.\nKonzervativni iranski zakonodavci optužuju reformističke lidere Mira Hoseina Musavija i Mehdija Kerubija za pobunu zbog organizovanja antivladinih protesta u ponedeljak, u Teheranu i drugim gradovima, u kojima je učestvovalo na hiljade ljudi. Pobuna je prestup koji se u Iranu kažnjava smrću.\nVrhovni tužilac Irana, Golam Hosein Edžei, rekao je danas da podržava zahteve da se dvojica reformističkih lidera kazne.\nJedan od lidera iranskih reformista koji su organizovali protest u ponedeljak, Mehdi Karubi, rekao je da nije uplašen pozivima konzervativnih zakonodavaca da se suoči sa smrtnom kaznom. U saopštenju objavljenom danas na njegovom sajtu, Karubi kaže da je spreman da "plati bilo koju cenu" koja bi dovela do političkih promena u Iranu.\nMir Hosein Musavi nazvao je proteste u ponedeljak "velikim dostignućem". Antivladine demonstracije su sazvane u znak solidarnosti sa nedavnim ustancima u Egiptu i Tunisu protiv autoritarnih vlastodržaca.\nDemonstracije u ponedeljak bile su najveće u Iranu od 2009. godine, kada su Musavi i Karubi predvodili znatno veće proteste protiv spornih izbora na kojima je predsednik Mahmud Ahmadinedžad izabran za još jedan mandat. Ahmadinedžad je juče rekao da organizatori protesta u ponedeljak neće postići svoje ciljeve.


Indoor oglašavanje u TC Delta City » LED Mreža Srbije\nIndoor oglašavanje u TC Delta City\nNaša mreža LED ekrana bogatija je za još jednu lokaciju u Beogradu. Razvijte ciljane poruke svojim korisnicima koristeći prednosti indoor reklamiranja. LED ekrani su locirani u centralnim holovima tržnog centra koji mesečno poseti više od 850000 ljudi.\nOFF Tržni centar Delta City - Beograd / Jurija Gagarina 16, blok 67, Novi Beograd\nDva horizontalno postavljena LED ekrana, dimenzija 1920x960 px, daju mogućnost premijum oglasnih kampanja u trajanju od 15 sekundi. LED ekrani postavljeni su u glavnim hodnicima tržnog centra, na pozicijama koje su vidljive sa svih strana.\nDa li ste zainteresovani za ovu lokaciju?


Policija potvrdila da je u toku potraga za Stefanom Ilićem | Pančevac\nPolicija potvrdila da je u toku potraga za Stefanom Ilićem\n13.06.2015 19:18·0 komentaraPregleda: 2996\nMinistarstvo unutrašnjih poslova Srbije potvrdilo je informacije objavljene u medijima i na društvenim mrežama da je razlog za policijske blokade izlaza iz Pančeva i pretrese automobila intenzivna potraga za dvanaestogodišnjim Stefanom Ilićem iz Banatske Subotice, sela kod Bele Crkve.\nSumnja se da je on otet, pa je po nalogu ministra unutrašnjih poslova Nebojše Stefanovića pančevačka policija pojačala kontrole na svim putevima u južnom Banatu i prema graničnim prelazima.\nKad je poslednji put viđen, dečak je na sebi imao svetlozelenu majicu, crni šorts i crne patike „starke”. U saopštenju koje je policija dostavila medijima navodi se da je visok 130 centimetara, da ima braon oči i braonkastu kosu.\nPolicija je apelovala na sve koji ga negde primete ili čuju neku informaciju o njemu da odmah pozovu dežurni operativni centar Policijske uprave Pančevo (013/325-202) ili da to prijave najbližoj stanici policije


Vesti online / Scena / Estrada / Vesna Zmijanac opet ljubi mlađeg!\nVesna Zmijanac opet ljubi mlađeg!\nFolk pevačica Vesna Zmijanac ponovo se našla u zagrljaju austrijskog biznismena srpskog porekla Aleksandra Dimija.\nZmijančeva u društvo novog pratioca\nPodsećanja radi, skoro se pisalo o njihovom zajedničkom pojavljivanju u javnosti, kao i o tome da među njima već neko vreme sevaju varnice.\nPevačica se u pratnji kolege pojavila i na proslavi Antena grupe, a zatim i u jednom prestoničkoj kafani gde su cele večeri sedeli zagrljeni.\nPevačica nije želela da potvrdi, ali ni da demantuje tvrdnje da je u ljubavnoj vezi sa Dimijem, uz opasku da se oseća fenomenalno u njegovom društvu.


CEDIS ustupio električni automobil na korišćenje Kliničkom centru | Aktuelno\nNaslovna CRNA GORA CEDIS ustupio električni automobil na korišćenje Kliničkom centru\nDirektor Kliničkog centra Crne Gore Jevto Eraković i predsjednik Odbora direktora Crnogorskog elekdistributivnog sistema (CEDIS) Miodrag Čanović danas su potpisali Ugovor o ustupanju električnog automobila e-Golf na korišćenje KCCG\nDirektor Kliničkog centra Crne Gore Jevto Eraković i predsjednik Odbora direktora Crnogorskog elekdistributivnog sistema (CEDIS) Miodrag Čanović danas su potpisali Ugovor o ustupanju električnog automobila e-Golf na korišćenje KCCG.\n“Kompanija CEDIS je u više navrata pomagala i značajnim sredstvima omogućila bolji rad KCCG i uopšte zdravstvenog sistema.Mi smo im posebno na tome zahvalni a današnji gest, čini mi se, da ima posebnu simboliku. Naime, tokom pandemije COVID-19 infekcije, vidjeli smo da poseban fokus kompletnog našeg društva, ne samo u Crnoj Gori nego i u svijetu, mora biti usmjeren i prema zdravstvenoj zaštiti i prema očuvanju životne sredine. Kompanija CEDIS je to i prepoznala. Naime, ovom donacijom elektičnog automobila Kliničkom centru Crne Gore pokazuje svoju društvenu odgovornost, odgovornost prema zdravlju naših pacijenata, a isto tako i prema očuvanju životne sredine”, rekao je Eraković.\n“Ja želim još jednom da im se zahvalim i u ime KCCG da su kažem da svi projekti koje smo zajedno do sada realizovali su pokazali svoju punu opravdanost a očekujemo od naših dragih prijatelja da će tako biti i u buduće”, zaključio je Eraković upućujući još jednom posebnu zahvalnost predsjedniku Odbora direktora gospodinu Čanoviću i izvršnom direktoru Đukanoviću kao i svim zaposlenima kompanije CEDIS.\n“CEDIS je u ovom izazovnom vremenu pokazao da je uvijek stabilan oslonac i privredi i građanima, i na ovaj način želio je da podrži naš zdravstveni sistem i zdravstvene radnike koji su u prvoj liniji borbe protiv pandemije i ujedno im se zahvali na posvećenosti koju pokazuju svakodnevno na svojim radnim mjestima u trenucima, teškim za čitav svijet”, istakao je Čanović.\nOn je istakao da se kompanija zbog odgovornog odnosa prema zajednici odmah priključila i borbi protiv pandemije COVID-19.\n“Odgovoran odnos prema zajednici potrebniji je više nego ikada. Zato smo se odmah i priključili borbi protiv pandemije COVID 19 i direktno pomogli nadležne institucije sistema koje su učinile sve da zaustave epidemiju u našoj zemlji i koje su u tome i uspjele. Način na koji su upravljale zdravstvenom krizom najbolji je primjer društvene odgovornosti”, naglasio je Čanović.\nKako je dodao, naša podrška Kliničkom centru je kontinuirana, i ne samo njima.\n“Kao uspješna kompanija, od osnivanja dio profita “vraćamo” zajednici, jer uspjeha ne može biti ako i društvo nije na dobitku. Zato naši planovi za budućnost svakako uključuju dodatna ulaganja, u skladu sa poslovanjem kompanije. Cilj nam je da budemo pozitivan primjer i uzor društveno odgovornog poslovanja kroz pružanje podrške različitim segmentima, oblastima i kategorijama i da unaprijedimo okruženje u kojem funkcionišemo”, rekao je Čanović podsjećajući da se CEDIS od prije dvije godine aktivno uključio u razvoj e-mobilnosti.\nPodsjeća ovom prilikom da se CEDIS, kao energetska kompanija koja ima znatan uticaj na društvo, ekonomiju i okolinu, prije dvije godine aktivno uključio u razvoj e-mobilnosti, a, kako je dodao, danas već imamo prve punionice i električna vozila od kojih smo jedno ustupili na korišćenje Kliničkom centru.\n“Kao jedini operator distributivnog sistema u državi, u susret Danu nezavisnosti najavljujemo da ćemo posvećeno pratiti nove trendove u Evropi i svijetu i biti spremni da razvijamo i primjenjujemo nove tehnologije”, najavio je Čanović.\n“Kao ekološki odgovornoj kompaniji cilj nam je postepeno uvođenje “vozila budućnosti” u naš vozni park. Nalazimo se na početku, ali ćemo učiti na dobrim primjerima u nastojanju da podstaknemo razvoj zelenog saobraćaja i damo doprinos poboljšanju kvaliteta životne sredine”, kazao je Čanović.\nKCCG: Od sjutra dozvoljene posjete\nKCCG pravi registar za karcinom dojke\nKCCG: Životno ugroženo 43 kovid pacijenta\nU KCCG 39 kovid pacijenata životno ugroženo


Potrošači se najviše žale na miris, boju i ukus hrane - Glas Podrinja\nU ministarstvu tvrde da se pođednako revnosno kontrolišu namirnice uvoznog i domaćeg porekla, pijace i sve vrste prehrambenih prodavnica.\nS druge strane, tržišna inspekcija, koja je pod upravom Ministarstva trgovine, vodi računa da na pijacama robu prodaju samo legalni trgovci, zbog čega obavljaju kontrolu i preventivni nadžor i kod organizatora pijaca. U Odeljenju za kontrolu prometa, sprečavanje nelojalne konkurencije i zaštitu potrošača tog ministarstva ističu da su u prethodnoj godini inspektori tokom ukupno 160 kontrola utvrdili propuste kod 43 organizatora pijaca i dali preporuke kako da se oni otklone.\n-Pojedini organizatori pijace nisu na pijaci obezbedili kontrolnu vagu na kojoj se vrši provera mase kupljene robe. Zatim, nisu obezbedili uslove za prisustvo i rad nadležnih inspekcija za sve vreme pijačne trgovine, nije jasno obeležen i izdvojen pijačni prostor od okolnog prostora, takođe, nisu vidno istaknuti dani i vreme pijačne trgovine - objašnjavaju tržišni inspektori.


Skromni domet dijaloga Vučića i Mustafe\nSpoljnopolitički komentator Boško Jakšić komentariše briselska događanja u jednom danu vezana za Balkan: dijalog premijera Srbije i Albanije, transportni regionalni dogovor, odblokiranje evropskog procesa za BiH kao i najnoviji incident na makedonsko-albanskoj granici.\nRSE: Kakav je bilans briselskog dijaloga premijera Srbije i Kosova, Aleksandra Vučića i Ise Mustafa, u svetlu činjenice da nema dogovora o formiranju zajednice srpskih opština?\nJakšić: Te uopštene izjave o nekim rezultatima u nekim oblastima upućuju na zaključak o zaista skromnom dometu tih razgovora, posebno nema proboja u jednom od ključnih pitanja, a to je formiranje zajednice srpskih opština. Ukoliko se potvrdi ovo sporo napredovanje, mislim da će to nesumnjivo uticati na obaranje dinamike integracija i - na žalost Beograda - odlaganje datuma otvaranja prvih poglavlja.\nRSE: Pre dijaloga, u Briselu je Aleksandar Vučić rekao da očekuje otvaranje prvih poglavlja već u junu. Da li je to realno, s obzirom da će u međuvremenu, u maju, biti nastavljen srpsko-albanski dijalog?\nJakšić: Bez obzira na majski nastavak, čini mi se da je juni preran datum. Očigledno je da se vremenski kriterijumi revidiraju, ako se setimo da je o otvaranju poglavlja bilo reči još krajem 2014, pa početkom ove godine, pa se sada kao optimistički datum pominje juni, premijer istovremeno spreman da se saglasi i sa septembrom, a podsetimo da je u Rimu 21. aprila, na parlamentarnom evropskom sastanku, predsednica Skupštine Maja Gojković izjavila da Srbija čekuje da proces otvaranja poglavlja počne 2016. godine. Drugim rečima, ne verujem da će juni biti rok.\nRSE: Kakav je značaj postignutog dogovora o regionalnom umrežavanju putnog, železničkog i vazdušnog saobraćaja u kome je podržan Koridor 10, i kakve je u vezi sa tim obaveze preuzela EU?\nJakšić: Nema sumnje da je saglasnost šest lidera regiona ključnih transportnih koridora na zapadnom Balkanu, više nego povoljna vest. Pogotovu u svetlu da je završetak Koridora 10 bio najavljivan za Olimpijadu u Atini 2004. godine. Ovogodišnje investicije EU od 130 miliona i obećane za naredni period od više od milijardu evra još su više dobrodošle, jer dolaze u trenutku kada je ispražnjena kasa EU. Posebno je važan segment putnog vezivanja Albanije i Srbije. EU je izrazila spremnost da da finansijsku podršku izgradnji pruge Beograd-Podgorica-Skadar i autoputa Niš-Priština-Drač. To ima - mimo ekonomske, finasijske i transportne - i političku dimenziju u procesu normalizacije odnosa u regionu.\nRSE: I najzad, možda i najznačajnija vest da je Savet EU za opšte poslove, u Luksembugu aktivirao Sporazum o stabilizaciji i pridruživanju s Bosnom i Hercegovinom, koji je potpisan pre sedam godina. Ova odluka, koja stupa na snagu 1. juna, napokon će pokrenuti BiH s mrtve tačke na kojoj se nalazi od 2003, kada je dobila status potencijalnog kandidata za članstvo. Koliko je to važno za region, ne samo za BiH?\nJakšić: Izuzetno je važna za region, a još važnija za BiH, imajući u vidu da je pre godinu dana visoki predstavnik Valentin Incko ocenjivao da Bosna nastavlja da se kreće silaznom putanjom. Očigledno su stvari počele da se menjaju od kako je Federika Mogerini u februaru posetila Sarajevo i Banjaluku. Ona je tada najavila da BiH postaje prioritet EU. Ali je isto tako je i tada rečeno, prepostavljam da je i sada ponovljeno, da to ne podrazumeva spuštanje sandarda za uslove koji su neophodni za članstvo. To pokazuje da nisu ukinute dileme koliko će bosanski političari uspeti da iskoriste ovu šansu koju je otvorila EU. Meni je bilo interesantno šta sam sinoć pročitao o jednoj anketi u sarajevskom Avazu, gde je na pitanje - da li ste optimisti nakon zelenog svetla EU da li će Sporazum o pridruživanju nešto promeniti, čak 64 od sto ispitanika odgovorilo da se ništa neće promeniti, dok tek 30 od sto veruje da će biti bolje.\nRSE: Baš u danu kad su stizale dobre vesti iz Brisela, stigla je vest je da je 40-tak naoružanih osoba nakratko zauzelo objekat bezbednosnih snaga Makedonije u selu Gošince u blizini granice sa Kosovom. Da su nosili oznake UČK. Koliko zabrinjava to što se dogodilo na kosovsko-makedonskoj granici?\nJakšić: To vraća na nedavne dve izjave albanskog premijera Edija Rame o mogućnosti ujedinjenja Kosova i Albanije. Iako su te izjave bile u funkcji domaće, albanske politike, pokazuje se koliko je opasno to poigravanje sa projektom Velike Albanije.


4. oktobra 2018. / Postavljeno u AKTUELNOSTI\nU Loparama je danas predstavljeno novo Vatrogasno vozilo, vrijednosti 270.000 KM.\nKomandir Vatrogasne jedinice Lopare Darko Simeunović rekao je da je vozilo tehničkih karakteristika 3.000 litara vode, 300 litara pjenila.\n„Ovim vozilom poboljšali smo brzinu intervencije, na mjesto požara ćemo brže izlaziti“, kazao je Simeunović.\n“Vozilo su zajedičkim sredstvima finansirali Vatrogasni savez Republike Srpske sa 250.000 KM i opština Lopare sa 20.000 KM uz obavezu da plati i troškove poreza”, rekao je načelnik opštine Lopare Rado Savić\n„Nabavka Vatrogasnog vozila je od velikog značaja za stanovništvo naše opštine, ovim vozilom vatrogasci su osposobljeni da odgovore na sve izazove u njihovom poslu“, rekao je Savić.\nPredsjednik Vatrogasnog saveza Republike Srpske Goran Stojaković izrazio je zadovoljstvo jer je prema njegovim riječima ovaj projekat išao preko saveza i da je ovim projektom realizovan jedan segment plana saveza a što je veliki doprinos razvoju Vatrogasne jedinice u Loparama.\n„Nabavkom vozila poboljšan je kapacitet jedinice i efikasnost, a samo novom tehnologijom vatrogasci mogu izvršavati svoje poslove na sigurnosti građana i zaštiti imovine“, rekao je Stojaković.


You are at:Home»Prethodna izdanja»2006»8»Istraživanje: Da li žene mogu da budu uspešni lideri u poslu?\nIstraživanja koja su vršena u nekoliko većih gradova u Srbiji (Beogradu, Nišu i Novom Sadu) tokom 2000. godine pokazala su da među 1.476 izabranih ispitanika (750 muškaraca i 726 žena) čak 63 % njih ima poverenja u žene i žele da ih vide na čelu svoje ili neke druge firme. (Reč je o slučajnom uzorku, koga su činili ispitanici oba pola i starosne dobi između 18 i 60 godina.)\nTaj procenat je veći među muškarcima starosne dobi između 18 i 40 godina (52%), nego među muškarcima starijim od 40 godina (29%). Razlog tome je što grupacija muškaraca srednjih godina i starijih još uvek u velikom broju slučajeva smatra da žene ne treba da budu lideri u biznisu niti da se bave menadžerskim i sličnim zanimanjima, već da njih i dalje treba da obavljaju isključivo muškarci.\nIzuzetno je zanimljivo da mnogi muškarci stavljaju znak jednakosti između žena lidera u biznisu i feministkinja, za koje smatraju da su podredile porodicu i lični život karijeri kako bi dokazale svoju superiornost u “svetu muškaraca”. Čak i oko 20% ispitanih žena svih starosnih dobi deli ovo mišljenje sa muškarcima. Oko 10% muškaraca od ukupnog broja ispitanika se plaši i same pomisli ženske dominacije u poslovnom svetu, jer bi to sasvim promenilo odnos među polovima i, po njihovom mišljenju, znatno umanjilo muški autoritet, kako u društvu tako i u porodici. Shodno tome, oni ne bi voleli da 21. vek “obeleže žene i njihov uspeh u poslu”.\nZa razliku od muških ispitanika, žene su u većem broju prihvatale žene lidere, a mnoge od ispitanica, naročito među ženskom populacijom između 18 i 35 godina, su i same želele da se u perspektivi dokažu kao lideri u biznisu.\nNeke od ženskih ispitanica su bile i drastične u svojim stavovima po pitanju muško-ženskih odnosa u poslu, ali ono što se može prihvatiti za opšte mišljenje među njima je da su žene u ovoj sredini još uvek u podređenom položaju i da se ovde oseća dominacija muških matrica ponašanja u životu i radu. Naime, ženama se mnogo teže pruža prava prilika u poslu da se dokažu i zauzmu lidersku poziciju.\nUtopija ili imperativ\nU najvećem broju slučajeva u poslednjih petnaestak godina kod nas ženama se nije ni pružala prava prilika da pokažu svoje liderske sklonosti i afinitete, jer se većina njih i nije borila za liderske pozicije u firmama već za golu egzistenciju i puko preživljavanje. Mali je bio broj onih koje su imale dobru finansijsku osnovu da započnu biznis “po svojoj meri” i tako same sebi stvore šansu za uspeh.\nNovo vreme koje moraju da prate strukturalne promene u ekonomiji Srbije i promene u političkom i ekonomskom sistemu, treba da stvore jednake polazne osnove za sve, bez obzira na pol, da se kroz međusobnu ravnopravnu utakmicu i bez neosnovanih privilegija dokažu u poslu i doprinesu kako svom ličnom uspehu i razvoju, tako i razvoju kompletne ekonomije svoje zemlje. Nekome će, sa pozicija na kojima se nalazi naše društvo i privreda, to izgledati krajnje utopistički, ali do tih promena mora da dođe ukoliko se želi “priključak” sa razvijenim i modernim društvima.


Direktor Nacionalne i univerzitetske biblioteke BiH posjetio Biblioteku Sarajeva - Biblioteka Sarajeva\nDirektor Nacionalne i univerzitetske biblioteke Bosne i Hercegovine dr. Ismet Ovčina, zajedno sa saradnicima – rukovodiocima bibliotečkih sektora ove institucije, posjetio je danas (petak, 1.10.2021) Biblioteku Sarajeva i sa direktoricom Merimom Lendo razgovarao o intenziviranju međuinstitucionalne saradnje. Poseban akcenat bio je na razmatranju zajedničkih projekata koji bi unaprijedili bibliotečku djelatnost ali i pomogli da se prevaziđu neki od brojnih problema sa kojima se danas susreću kulturne ustanove uopće.\nSaradnja sa Nacionalnom i univerzitetskom bibliotekom, kao krovnom institucijom kada je riječ o bibliotekarstvu u BiH, veoma je važna s obzirom da se na nju oslanjamo u mnogim segmentima našeg rada, bilo da su u pitanju međubibliotečke razmjene literature, stručno usavršavanje kadra, projektne aktivnosti i slično ili je u pitanju unapređenje rada Biblioteke i podrška pri korištenju programske opreme COBISS (Kooperativni online bibliografski sistem i servisi).\nOvom prilikom je Biblioteci Sarajeva uručen i poklon vrijednih i aktuelnih izdanja serijskih i monografskih publikacija NUB-a.


Svi projekti, Mapa rizika od korupcije u sektoru bezbednosti\nVaša lokacija / Beogradski centar za bezbednosnu politiku / O NAMA / Projekti / Svi projekti / Mapa rizika od korupcije u sektoru bezbednosti /\nKorupcija i službe bezbednosti\nGodine: 2011, 2012\nMapa rizika od korupcije u sektoru bezbednosti\nAutori: Bogoljub Milosavljević, Marko Milošević, Marko Savković, Miroslav Hadžić, Predrag Petrović, Saša Đorđević\nPreuzmite: PDF ( 0.19MB )\nBroj preuzimanja: 1123\nBroj preuzimanja: 3554\nIzradom „Mape rizika" trebalo bi da budu stvorene početne pretpostavke za dalja istraživanja pojavnih oblika, tokova i posledica korupcije u sektoru bezbednosti Srbije. Ovim projektom Beogradski centar za bezbednosnu politiku (BCBP) namerava da analizira, objasni i javnosti prikaže mapu glavnih rizika od pojave korupcije u vojsci, policiji i službama bezbednosti Srbije. Dobijeni nalazi će predstavljati osnovu za aktivnije uključenje ostalih organizacija civilnog društva, medija i građana u borbi protiv korupcije u sektoru bezbednosti.\nDeo civilnog društva u Srbiji koji se bori protiv korupcije u najvećoj meri je propustio da ukaže na njene uzroke i nosioce u sektoru bezbednosti. Tek povremeno, ukazuje se na afere do kojih dolazi u pojedinim institucijama. Istina, reč je o akterima koji nastoje da se, zbog prirode svog posla, sakriju od javnosti i izuzmu iz javnog nadzora. Pored toga, sami građani vojsku, policiju, ali i službe bezbednosti još uvek vide kao zaštićeni deo državne uprave za čije se delovanje nije uputno raspitivati. Javnosti otuda nedostaju pouzdana saznanja o pravim razmerama korupcije u ovom delu državnog sistema.\nZato, BCBP počinje realizaciju projekta „Mapa rizika od korupcije u sektoru bezbednosti”, koji će finansijski podržati Agencija za borbu protiv korupcije (ABK).\nAgencija za borbu protiv korupcije (ABK) raspisala je 5. septembra 2011. godine konkurs za podršku projektima organizacija civilnog društva.\nCilj konkursa, u okviru koga se ABK opredelila da dodeli sredstva za primenu jednog projekta manje vrednosti, bio je da se obezbedi održivost učešća civilnog društva u Srbiji u borbi protiv korupcije.\nKonkursna komisija ABK utvrdila je 7. novembra 2011. godine rang listu, prema kojoj je najveći broj bodova dobio upravo projekat BCBP. Zapisnik konkursne komisije možete preuzeti ovde.\nTagovi: mapa, rizika, korupcija, bezbednosna pretnja, politika, istraživanje


Vesti online / Vesti / Svet / Erdogan lobira za paradajz: Odnosi Rusije i Turske vraćeni u normalu\nErdogan lobira za paradajz: Odnosi Rusije i Turske vraćeni u normalu\nVladimir Putin (desno) i Redžep Tajip Erdogan (levo) kreću u susret novoj i boljoj saradnji\n- Turska je važan i perspektivan partner Rusije. Pre nekog vremena, bilateralni odnosi su prošli test izržiljvosti. Sada se može sa sigurnošću konstatovati da je period uspostavljanja rusko-turskih odnosa završen. Vraćamo se u normalnoj saradnji - rekao je Putin.\nOgraničenja u trgovini između Rusije i Turske su već ukinuta.\nErdogan je izjavio da želi da se turski paradajz vrati na rusko tržište, "jer je ukusniji".\nPutin je naveo da će Rusija investirati u izgradnju nuklearne centrale "Akujo" 22 milijarde dolara.\n- Važno je osigurati bezbednost ruskih turista u Turskoj, specijalne službe Rusije su spremne da pomognu u tome - naveo je ruski predsednik.\n* Putin: Tramp unazadio odnose sa Moskvom\nRezultati pregovora sa Putinom će "biti vidljivi" već kroz nekoliko dana, uverio je turski predsednik Redžep Tajip Erdogan.\n- Tako varvarski napad ne treba da ostane nekažnjen, danas smo se ja i gospodin Putin složili da izvršioci treba da budu kažnjeni. Iskorenjivanje terorističkih organizacija je naša zajednička odgovornost. Mi nećemo dozvoliti formiranje na našoj južnoj granici neprijateljskih formacija koje mogu da budu pretnja našoj teritorijalnoj celovitosti i bezbednosti naše zemlje - rekao je Erdogan.\nTurski predsednik je obećao da Turska neće dopustiti formiranje jedinica na njenoj granici sa Sirijom koji prete njenoj nacionalnoj bezbednosti.\n- O tome sam razgovarao sa Putinom. Na pregovorima u Astani je to jedno od glavnih pitanja, nadam se napretku - izjavio je turski predsednik.\n- O tome sam razgovarao sa Trampom, SAD to podržavaju - rekao je on.


Parlament Srbije, ilustrativna fotografija\nSkupština Srbije odbila je predlog da se raspravlja o osnivanju anketnog odbora koji bi utvrdio okolnosti pada vojnog helikoptera 13. marta, kada je poginulo sedmoro ljudi. Time je, za sada, eliminisana mogućnost da parlamentarci iz svog ugla rasvetle slučaj koji stoji u mestu više od mesec dana.\nDragan Šutanovac, funkcioner Demokratske stranke koja je zatražila formiranje anketnog odbora, rekao je za RSE da je vlast odbijanjem pokazala da želi da izbegne odgovornost ministra odbrane i premijera.\n“Predsednik vlade Aleksandar Vučić prvi je najavio da neće dati Bratislava Gašića i ministra zdravlja Zlatibora Lončara. Na osnovu svih izveštaja i informacija ubeđeni smo da su, na žalost, pre pada helikoptera više puta prekršene procedure i da je ministar Gašić izdavao naređenja za koja ne znamo da li je imao ovlašćenja ili je vršio zloupotrebu zakona. Sada bi skupštinska većina želela da zabije glavu u pesak, da se ova stvar sakrije i zaboravi što pre,” kaže Šutanovac.\nSvi akteri iz redova vlasti koji su posredno učestvovali u spasavanju bolesne bebe iz Raške, koja je prevožena helikopterom, prethodno su izjavili da se ne osećaju odgovornim za pad vojne letelice. Između ostalog, od premijera su došle poruke da opozicija nesreću koristi za napade na vlast i da mediji žele da krivim proglase posadu helikopeta, iako u stvarnosti to niko nije činio.\nMiroslav Hadžić, iz Beogradskog centra za bezbednosnu politiku, kaže za RSE da ga ne čudi da je odbijen anketni odbor.\n“Radi se o demokratskoj diktaturi većine. To jednostavno pokazuje da se osećaju sigurnim, pri tom su i osioni, ne smatraju uopšte za potrebno da građani saznaju nešto pouzdano o tom događaju. Istovremeno pokazuje i njihovu već ranije pokazanu težnju da sakrivaju informacije, da manipulišu njima, i očigledno je da sada izbegavaju da javnosti saopšte činjenice o udesu helikoptera,” smatra Hadžić.\nGovoreći o istrazi u “slučaju helikopter” zaštitnik građana Saša Janković izjavio je da premijer Aleksandar Vučić nije doprineo utvrđivanju istine o padu vojnog helikoptera.\n“Izjavom da neće dati ministre zdravlja i obrane, Zlatibora Lončara i Bratislava Gašića, Vučić je prejudicirao rad državnih organa i usmeravao javno mnjenje,” rekao je Janković za televiziju N1.\nDragan Šutanovac, koji je bivši ministar odbrane, kaže da Demokratska stranka neće odustati od anketnog odbora.\n“Ako ne budu želeli da se to sada u potpunosti razreši, siguran sam da će neka nova vlast pokrenuti taj postupak. Jer je sedam života izgubljeno zbog kršenja procedure i zbog nečijih potreba da se marketinški slikaju pred medijima. To je stvar koja mora da dobije konačnu konotaciju i da se zna tačno šta se desilo,” tvrdi Šutanovac.\nO uzrocima helikopterske tragedije izjasnile su se dve vojne komisije čiji nalazi su predati tužilaštvu, koje treba da odluči koga će krivično goniti.\nMiroslav Hadžić smatra da je teško očekivati da ovaj slučaj bude rasvetljen.\n“Ovde je pitanje poštovanja pravne i vladavine prava. Toga ovde danas nema, tako je bilo i ranije, pa se ista priča nastavlja. Najspornije u svemu je izdavanje naloga da helikopter obavi zadatak, kako je to išlo, da li je prekršena komandna linija, odnosno da li su prekoračene upravne nedležnosti. To je pitanje broj jedan,” zaključuje Hadžić.


BLOG: Potvrđena doživotna kazna Mladiću, Vučić poručio - Srbi, glavu gore\nVesti Autor:Nikola Radišić, N1 Beograd, Beta, FoNet, Srna08. jun. 202107:27 > 09. jun. 2021 00:12133 komentara\nBivši komandant Vojske Republike Srpske Ratko Mladić pravosnažno je osuđen pred sudom u Hagu na doživotni zatvor zbog genocida i zločina protiv čovečnosti nad nesrbima tokom rata u BiH. Žalbeno veće odbacilo je sve žalbe Mladićeve odbrane, ali i Tužilaštva. Mediji u BiH su vest o presudi Mladiću preneli kao udarnu, dok su zvaničnici Republike Srpske u prvim reakcijama oštro kritikovali presudu uz ocenu da je Haški tribunal pristrasan i antisrpski. Presudu Mladiću pozdravio je predsednik SAD Džo Bajden koji je izrazio nadu da će je lideri u regionu poštovati.\n00.11 – Kurti: Srbija da prestane da negira genocid\nPremijer Kosova Aljbin Kurti poručio je povodom potvrđivanja presude Ratku Mladiću da Srbija treba da prestane da negira genocid.\n„Zloglasni ratni zločinac Ratko Mladić, poznatiji kao ‘kasapin Bosne i Hercegovine’, osuđen je na doživotni zatvor zbog genocida. Srbija ga je krila i prikazala kao heroja. Ali, ova presuda je podsetnik da mora prestati srpsko poricanje zločina iz prošlosti u Bosni i Hercegovini i na Kosovu“, napisao je Kurti na Tviteru, prenosi Radio slobodna Evropa.\n23.56 – Članica Demokratskog fronta u CG: Mladić je pobednik\nNova srpska demokratija, vladajuća stranka u Crnoj Gori i članica Demokratskog fronta, saopštila je večeras da je presuda Ratku Mladiću sramna, a da je Mladić pobednik.\n„Haški tribunal je sramnom presudom generalu Ratku Mladiću samo potvrdio da je antisrpska tvorevina čija je isključiva namera da ljude koji su u jednom trenutku bili vođe srpskog naroda predstavi kao krivce za građanski rat na području bivše SFRJ“, piše u saopštenju.\n23.00 – Vučić: Srbi, držite glavu gore\nPredsednik Srbije Aleksandar Vučić poručio je danas u video obraćanju na sednici Saveta bezbednosti UN svim Srbima da drže glavu gore i da srpski narod nije osuđen ni za šta.\nVučić je rekao da su ljudi oslobođeni za zločine nad Srbima, ali da Srbija i dalje osuđuje sve zločine u regionu i zločince koji su poreklom Srbi. Optužio je druge zemlje regiona da to ne rade.\nOn je rekao da Srbija osuđuje „užasan zločin“ u Srebrenici.\nVučić je rekao da su hrvatski generali i Naser Orić u prvoj instanci osuđeni, a potom oslobođeni, a da su svi svedoci u slučaju Ramuša Haradinaja ubijeni ili se ubili pod čudnim okolnostima.\n„Ova vrsta selektivne pravde može da spreči saradnju, ali mi ćemo gledati u budućnost“, rekao je Vučić i poručio da se Srbija zalaže za mir.\n22.30 – Rusija: Presuda Mladiću „nastavak političke linije“\nPredstavnik Rusije rekao je na sednici Saveta bezbednosti UN da je presuda Ratku Mladiću nastavak političke linije koju je imao Haški tribunal i koja se nastavila sa rezidualnim mehanizmom, ocenjujući da to nije institucija pomirenja, već ističe zločine jednih, a zataškava zločine drugih.\nUkazao je da nema podataka o zdravstvenom stanju Ratka Mladića.\n22.02 – Bramerc o Mladiću na sednici SB UN\nGlavni haški tužilac Serž Bramerc izjavio je na sednici Saveta bezbednosti Ujedinjenih nacija da su iz njegove kancelarije zadovoljni presudom Ratku Mladiću, koji je bio „simbol kulture globalne nekažnjenosti“, a danas mu je najzad presuđeno za zločine i osuđen je na najstrožu kaznu.\nOn je rekao da je danas pričao sa žrtvama Srebrenice koje su 26 godina tražile pravdu i da su ga zamolile da prenese jednostavnu poruku: „Pravda je bitna“.\n„To nije slogan, pravda je bitna za žrtve, za sadašnjost i budućnost“, rekao je Bramerc koji je o slučaju Mladić govorio na samom početku svog video obraćanja.\nOn je dodao da i danas previše izvršioca krivičnih dela u svetu koristi svoju moć da čine patnju i da još ima „previše ljudi poput Mladića“.\nBramerc je rekao da mnogi saradnici Mladića čekaju da im se sudi, kao i drugi umešani u ratne zločine na prostoru Jugoslavije i dodao da je u kontaktu sa tužiocima u zemljama nastalim njenim raspadom i naglasio važnost saradnje jer su mnogi optuženici pobegli iz BiH u Srbiju i Hrvatsku.\n„Dvadeset godina nakon kraja konflikta ostaje mnogo toga da se završi“, rekao je Bramerc, ističući da treba osuditi i one koji su bili na srednjem nivou.\nOn se osvrnuo na pitanje negiranja genocida i glorifikaciju zločina, te rekao da neki govore da je Mladić heroj i da je sada i ministar pravde Crne Gore negirao genocid, a da je negiranje u Republici Srpskoj toliko često, da često prolazi bez napomene.\nKako je rekao, u skorijoj budućnosti očekuju se presude bivšem šefu i zameniku šefa Državne bezbednosti Srbije Jovici Stanišiću i Franku Simatoviću.\nOn je dodao da se čeka preostalih šest optuženika koje traži Međunarodni rezidualni mehanizam za krivično pravo.\n21.24 – Zapadni mediji o presudi Mladiću\nPotvrdom presude Ratku Mladiću za genocid i ratne zločine zatvara se jedno od najkrvavijih poglavlja moderne evropske istorije, iako njegovo nasleđe i dalje deli BiH i region, a senka njegovih zločina širi i van Balkana inspirisanjem ekstremnih desničara u svetu, prenosi Radio slobodna Evropa ocene svetskih medija.\nNjujork tajms piše da se pravosnažnom presudom Mladiću završava jedno od najtamnijih poglavlja moderne evropske istorije i okončava pravna borba koja se proteže od 1995. kada je protiv Mladića prvi put podignuta optužnica.\nPoslednja presuda u slučaju Mladić dolazi u vreme povećane žestine u srpskim nacionalističkim krugovima koji žele da ponovo ispišu istoriju sukoba, negirajući optužbe za ratne zločine sa svoje strane i zabranjujući spominjanje te epizode u školskim knjigama, ukazuje Njujork tajms, dodajući da se osuđeni ratni zločinci slave heroji i dobijaju istaknute položaje.\nMladić je bio vojno lice brutalne trojke koju su na političkoj strani vodili bivši jugoslovenski predsednik Slobodan Milošević i bivši lider bosanskih Srba Radovan Karadžić, ukazuje AFP.\n21.20 – Linta: Dodatno produbljeno nepoverenje\nPredsednik Saveza Srba iz regiona Miodrag Linta ocenio je da je današnja presuda Mladiću dodatno produbila nepoverenje između srpskog i bošnjačkog naroda jer je, između ostalog, potvđena „bezočna i apsurdna laž“ da se u Srebrenici desio genocid nad Bošnjacima.\n„Srpski narod nikad neće prihvatiti političku i lažnu presudu Suda u Hagu prema kojoj je general Mladić ratni zločinac“, naveo je Linta u pisanoj izjavi.\nOn je tražio od Vlade Srbije da se osnuje Memorijalni centar srpskih žrtava na prostoru bivše Jugoslavije, koji bio imao zadatak da se bori za istinu u međunarodnoj zajednici i da prikupi činjenice koje bi bile osnov da se preispitaju haške presude, prema kojima su Srbi odgovorni za gotovo sve ratne zločine.\n20.33 – OEBS: Pravda od ključne važnosti za izgradnju mira\n20.22 – Ko je sutkinja koja se nije složila s presudom Mladiću u Hagu?\nSutkinja Prisca Matimba Njambe, koja je imala suprotno mišljenje od ostalih članova Žalbenog veća, navela je u izdvojenom mišljenju da bi ona naložila da se Mladiću ponovi suđenje pred drugim sudskim većem.\n20.20 – EU: Poricanje genocida i veličanje zločinaca protiv evropskih vrednosti\n19.49 – Tihe reakcije u Srbiji na presudu Mladiću\nNajviši zvaničnici Republike Srbije još se nisu oglasili o pravosnažnoj presudi Mladiću. Premijerka Brnabić rekla je da ne može da komentariše presudu i poručila je da će o tome večeras govoriti predsednik Vučić na sednici Saveta bezbednosti UN.\nOd članova Vlade zasad stav je zasad izneo samo ministar unutrašnjih poslova Aleksandar Vulin, i to kao predsednik Pokreta socijalista, koji je ocenio da nije reč o presudi, već o osveti.\nOsim Pokreta socijalista, o presudi Mladiću se od parlamentarnih stranaka oglasila još samo Socijaldemokratska partija Srbije koja je pozdravila odluku Žalbenog veća.\nReakcije vanparlamentarnih stranaka su, očekivano, podeljene.\n19.17 – Bramerc: Ovo nije presuda protiv srpskog naroda\n19.10 – Suljagić: Vučićeva izjava dokaz da je reč o državnom zločinu\nDirektor Memorijalnog centra Srebrenica Emir Suljagić izjavio je, povodom presude Mladiću, da je je izjava predsednika Srbije Aleksandra Vučića da će danas biti jako težak dan za Srbiju, dokaz da je reč o „državnom zločinu“.\n„To vam govori o tome da je ovo državni zločin. Transparenti, murali (u znak podrške Mladiću)… Ne rade to slobodni i neodgovorni pojedinci. To rade grupe koje su uvek povezane s nekim institucijama i organima države. Devedesetih godina, a verovatno i danas, to je bio Resor državne bezbednosti, danas je to BIA ili MUP Republike Srpske. Dakle, to dolazi od države, kao što je i klanje došlo od države“, rekao je Suljagić za Al Džaziru Balkans.\n19.09 – Kandić: Konačno došao taj dan\nOsnivačica Fonda za humanitarno pravo (FHP) Nataša Kandić izjavila je za Radiosarajevo.ba da je važno da je „konačno došao taj dan“ i da je doneta konačna pravosnažna presuda protiv Ratka Mladića.\n„Presudom je smanjen prostor za nove laži, za nove političke interpretacije, za postojeće interpretacije, za negiranje zločina. Toliko je utvrđenih činejnica da su oni velika prepreka i brana onom jednom negativnom stanju koje danas imamo“, rekla je Kandić.\n19.00 – Mladićev advokat: Nije bilo volje da se presuda preispita kroz nove dokaze\n18.59 – Švarm: Presuda očekivana, iza Mladića ostaju isključivo polja smrti\nUrednik nedeljnika „Vreme“ Filip Švarm izjavio za N1 da je pravosnažna presuda Mladiću očekivana, poštena i zaslužena.\n18.49 – Vlada Hrvatske nezadovoljna jer presuda ne utvrđuje odgovornost Srbije\n18.36 – Darko Mladić: Moj otac nije imao šansu\nDarko Mladić, sin Ratka Mladića, izjavio je da njegov otac „nije imao šansu ni na početku, ni na kraju suđenja“.\n„Nažalost, ‘putujući cirkus’ se završio onako kako je i počeo“, ocenio je Darko Mladić za Radio-televiziju Republike Srpske.\n18.19 – Bošnjački političari pozdravljaju presudu Mladiću i ocenjuju je kao istorijsku\n18.17 – Tapušković: Da je utvrđen genocid u šest opština, bilo bi osporeno postojanje RS\nAdvokat Branislav Tapušković izjavio je da je najinteresantnija stvar u vezi sa presudom Ratku Mladiću odbijanje žalbe tužilaštva, koje je tražilo da bivši komandant Vojske Republike Srpske bude osuđen za genocid u još šest opština BiH.\n“Da se to dogodilo, da je to preinačeno, sasvim sigurno bi bilo ono što je stalno najavljivano – da se ospori postojanje Republike Srpske”, rekao je on.\n18.06 – Bajden: Lideri u regionu da poštuju presudu Mladiću\nPredsednik Sjedinjenih Američkih Država Džo Bajden pozdravio je presudu Ratku Mladiću kao „istorijsku presudu koja pokazuje da će odgovarati oni koji čine užasne zločine“, uz nadu da će je poštovati i lideri u regionu.\n17.41 – Dodik: Kakva je to pravda\nSrpski član Predsedništva BiH Milorad Dodik izjavio je da haška presuda Mladiću nema mnogo veze sa pravom i pravdom.\n„Kakva je to pravda, ako ovu presudu u svojim domovima slušaju sa slobode Naser Orić, Ante Gotovina, Ejup Ganić, Atif Dudaković i mnogi drugi koji su počinili zločine prema Srbima“, istakao je on.\n17.38 – Udarna vest u BiH\nPresuda Mladiću udarna je vest u svim medijima u BiH. Sarajevski mediji su vest uglavnom naslovili sa „Zločincu Ratku Mladiću potvrđena kazna doživotnog zatvora“, uz njegovu fotografiju na kojoj je ispisano „Kriv je!“\n„Ratni zločinac Ratko Mladić osuđen na doživotnu robiju“, objavio je na svom portalu sarajevski Dnevni avaz, koji objavljje i Mladićevu fotografiju sa izricanja presude uz naslov „Pogledajte suze krvnika nakon što je saznao da će umrijeti iza rešetaka“.\nJavni servis BHRT uz naslov da je Mladiću potvrđena je doživotna kazna zatvora navodi da je „osuđen za genocid u Srebrenici, zločine u opštinama, terorisanje u Sarajevu i uzimanje pripadnika Unprofora za taoce, dok je oslobođen za genocid 1992. godine“.\nRadio-televizija Republike Srpske je, uz informaciju da je presuda potvrđena, a žalbe odbačene, emitovala je i izjavu Mladićevog sina Darka da je „‘putujući cirkus’ završio kako je i počeo“.\n17.34 – Razočaranje i bes u timu odbrane Ratka Mladića\n„Nisam nikad bio veliki optimista, ali sam očekivao minimum istine i pravde, imajući u vidu argumente koje smo izneli, pre svega o pojedinim dogadjajima u i oko Sarajeva, i u vezi sa kvalifikacijom za Srebrenicu“, rekao je Stojanović za RTRS.\n17.30 – Zvaničnici RS razočarani, oštro kritikuju Haški tribunal\n17.20 – Život Ratka Mladića: Od Srebrenice do Haga, od generala do doživotne kazne\nOd Srebrenice do Haga. Od generala do haškog optuženika. Evo kako je ceo slučaj tekao – od skrivanja preko hapšenja do presude. Detalje donosi reporterka N1 – Maja Đurić.\n17.09 – Bramerc: Ovo nije presuda srpskom narodu, krivica je samo Mladićeva\nGlavni tužilac Mehanizma za međunarodne krivične sudove Serž Bramerc rekao je da se Mladić svrstava u red najvećih ratnih zločinaca u savremenoj istoriji.\n“Ovo nije presuda srpskom narodu, kojim su Mladić i njegove pristalice manipulisali decenijama. Mladićeva krivica je samo i jedino njegova. Završetkom ovog predmeta, žrtve i preživeli bi trebalo da budu u prvom planu”, rekao je Bramerc.\n16.31 – Nije bilo genocida u šest opština BiH\n16.28 – Potvrđena prvostepena presuda\n16.18 – Mladić pravosnažno osuđen na doživotnu kaznu zatvora\n16.10 – Razmeštanje civila iz Srebrenice bilo prisilno\nŽalbeno veće konstatovalo je da pretresno veće nije pogrešilo kada je ocenilo da je uklanjanje žena, dece i starijih muškaraca muslimana bilo prisilno.\nI ovaj deo Mladićeve žalbe je odbijen.\n16.04 – Terorisanje Sarajeva jeste bilo cilj\nŽalbeno veće konstatuje da Mladić nije pokazao da je pretresno veće pogrešilo time što Sarajevo nije tretiralo kao branjeni grad. Žalbeno veće je konstatovalo da pretresno veće nije pogrešilo kada je ocenilo da je cilj opsade Sarajeva bilo terorisanje stanovništva tog grada.\n15.58 – Odbijena žalba u vezi sa udruženim zločinačkim poduhvatom\nŽalbeno veće konstatovalo je da Mladić nije pokazao da je pretresno veće pogrešilo u proceni dokaza za koje on tvrdi da su oslobađajući, a koji se odnose na njegovo učešće u sveobuhvatnom udruženom zločinačkom poduhvatu.\nŽalbeno veće odbilo je taj deo Mladićeve žalbe.\n15.56 – Prvostepeni postupak bio pravičan\nŽalbeno veće konstatovalo je da Mladić nije pokazao da je pretresno veće u prvostepenom postupku pogrešilo, odnosno da suđenje nije bilo pravično.\n15.52 – Mladić može da prati suđenje\nNa pitanje predsedavajuće Žalbenog veća Međunarodnog rezidualnog mehanizma za krivične sudove da li može da prati postupak na jeziku koji razume, Mladić je odgovorio da može.\n15.40 – Počelo izricanje presude\nU Haškom tribunalu počelo je izricanje pravosnažne presude Ratku Mladiću.\n15.20 – Mladić u sudnici\nIzvor : Tanjug/AP/Peter Dejong, Pool\n15.02 – Incident u Hagu\n14.28 – Radić: Jasna pravila igre u Hagu\nVojni komentator Aleksandar Radić ističe za N1 da nema realnih mogućnosti da se bilo šta promeni u današnjem izricanju konačne presude Ratku Mladiću u Haškom tribunalu jer je, kako dodaje, jasno koja su pravila igre predstavnika tribunala. „Kada ga ne bi najoštrije osudili, svi procesi bi izgubili smisao“, kaže Radić.\n14:12 – Zašto je suđenje dugo trajalo\nPortparolka Mehanizma u Hagu Helena Egleston je izjavila za N1, odgovarajući na pitanje zašto je suđenje dugo trajalo, da optužnica obuhvata „jako veliki opseg zločina“.\n„Obuhvata opseg za vreme trajanja celog rata u BiH, od 1992. do 1995. godine. Obuhvata veliki broj mesta i opština. Saslušano je skoro 600 svedoka u ovom predmetu“, objašnjava Egleston.\n13.01 – Antonijević o presudi Mladiću\nPravnik Milan Antonijević izjavio je u emisiji N1 Studio Live, upitan o presudi Ratku Mladiću, da misli da je „svaka opcija otvorena“. „Kada pratite sam tok suđenja, imate ogroman broj dokaza koji su tamo bili izvedeni, teško je dati predviđanja. Kakva god da bude, to je presuda pojedincu, to nije presuda okrenuta bilo kome, ni narodu iz koga dolazi“, kaže on.\n12:51 – Podrška Mladiću u Banjaluci\nU Banjaluci jutros je osvanuo transparent podrške Ratku Mladiću. Transparent je okačen na jedan od pešačkih mostava iznad puta.\n9:21 – Akreditovano oko 80 novinara\nKako javlja evropski dopisnik N1 Nikola Radišić, oko 80 novinara je akreditovano za praćenje izricanja presude Ratku Mladiću.\nPoređenja radi, prvostepenu presudu je pratilo oko 300 novinara, ali se mora uzeti u obzir da je u toku pandemija koronavirusa.\nEvropski dopisnik N1 s tim u vezi navodi da čak ni prisutni novinari neće moći da prate izricanje presude u realnom vremenu već putem sajta Tribunala, u odloženom prenosu od 30 minuta.\nDodaje da su na izricanje presude došli i predstavnici udruženja žrtava i porodice žrtava. Nije poznato da li će doći neko kao podrška Mladiću, ali izgleda da će se on ipak pojaviti u sudnici, javio je evropski dopisnik N1.\nNe očekuje se da izricanje presude, koje počinje u 15 časova, traje duže od sat vremena.\nDokumentarni film Roba Milera – „Suđenje Ratku Mladiću“, sreda u 20h


AMBASADOR SRBIJE U CRNOJ GORI PORUČIO: Nisam hvalio crnogorsku policiiju, to je klasičan primer LAŽNE VESTI! (VIDEO) | Happy BSC portal\nJedna od tema Vikend jutra sa Jovanom Jeremić bio je i plan atentata na lidera opozicionog Demokratskog fronta Milana Kneževića.\nEkskluzivno gostovanje ambasadora Srbije u Crnoj Gori Vladimira Božovića, donelo je neka nova saznanja i njegovo viđenje situacije:\n-Ambasada Srbije u Crnoj Gori je organ države Srbije iza koje stoje sama država, predsednik, vlada. Država Srbija čini sve što je u njenoj moći, vrlo je aktivna i trudi se da štiti svoj narod u Crnoj Gori, kako bi zaštitila svoj međunarodni ugled u Evropi i svetu.- počinje on.\nBožović se osvrnuo i na proteste naroda i crkve u Crnoj Gori, objašnjavajući da on kao ambasador države nije mogao da učestvuje u njima.\nPovodom kobnog tvitera, u kom ambasador navodno hvali crnogorsku policiju, a koji je osvanuo u medijima, Božović objašnjava da je to klasičan primer lažne vesti, te da je to saopštenje uprave policije, koja je bila domaćin sastanka, a ne njegova lična izjava.\nStatus je poručivao sledeće:\n"Uprava policije obavlja vrlo težak i odgovoran posao u očuvanju mira i stabilnosti, a a prepoznaje se i profesionalnost crnogorske policije i visok stepen odgovornosti u postupanju kada je konzularna saradnja Srbije i Crne Gore u pitanju."\nBožović je ponovo potvrdio da je ovo primer lažne vesti i da nije siguran zbog čega tu izjavu povezuju sa njim.\n-Ovo je primer lažne vesti i primer kako to stavljati u kontekst da sam ja navodno išao kod gosp. Veljovića da molim za sebe da ja ne odgovaram na poziv tužilaštva cetinjskog zašto sam išao na sahranu istoričara Vladimira Jovićevića, to je potpuna nebuloza. Svako ko zna pravo, zna da ja po Bečkoj konvenciji imam imunitet, ja se tom pozivu Osnovnog državnog tužilaštva u Cetinju neću odazvati, to nije bila ni tema ni reči razgovora s policijom, to nije njihova nadležnost.\nStavljanje ambasadora u takvom kontekstu, ide na štetu države Srbije - zaključio je Božović.\nTeolog Miloš Stojković, gost jutarnjeg programa smatra da je ovo klasični napad na Srbe i na političke lidere Srba u Crnoj Gori.\n-Ako me pitate ko je dao lažna dokumenta tom Albancu, verovatno pripadniku terorističkog klana, naravno to je sve režim Mila Đukanovića. Zašto? Zato što se Milo plaši predstojećih izbora. Pokušali su da izvrše atentat na čoveka koji se deklariše u Crnoj Gori kao Srbin. Podsetiću da je Knežević bio u zatvoru nekoliko meseci zbog lažnog napada na policijaca, nepravedno je ležao. Andrija Mandić i Knežević su 2016. okrivljeni za državni udar- objašnjava Stojković i poručuje:\n-To su sve metode ako Bog da, odlazeće vlade, i kriminalnog režima Mila Đukanovića koji za cilj imaju zastrašivanje ljudi.\nJedan od gostiju, prof. Darko Obradović, kratko je prokomentarisao da su emocije ,,uzavrele" u Crnoj Gori i da treba obazrivo planirati svaki naredni korak, te prepustiti državnim organima da rade svoj posao.


Iranski ministar vanjskih poslova Hossein Amirabdollahian\nIranski ministar vanjskih poslova Hossein Amirabdollahian izjavio je u srijedu, 23. marta, da je "bliže nego ikad" postizanje dogovora o oživljavanju nuklearnog sporazuma iz 2015. godine, koji je Teheran potpisao sa svjetskim silama.\n"Ukoliko Sjedinjene Države postupe pragmatično, spremni smo da se ministri vanjskih poslova zemalja koje pripadaju zajedničkoj komisiji nuklearnog sporazuma okupe u Beču kako bi finalizirali sporazum", kazao je Amirabdollahian, piše stranica Radija Slobodna Evropa na engleskom jeziku.\nKako je naveo, Iran je dao najnovije prijedloge SAD za postizanje konačnog dogovora.\n"Podsjetili smo Amerikance da nećemo preći naše crvene crte", rekao je Amirabdollahian.\nUkoliko dogovor bude postignut to bi, nakon godinu dana, označilo kulminaciju teških pregovora između Teherana i Zapada.\nSporazum se nazirao sedmicama prije, sve dok Moskva nije zatražila garancije od SAD da sankcije uvedene Rusiji zbog invazije na Ukrajinu neće naštetiti njezinoj trgovini s Iranom.\nGlavni iranski nuklearni pregovarač Ali Bagheri Kani objavio je ranije na Twitteru da je potreban dodatni oprez, puno ustrajnosti i uravnotežen pristup da se napravi posljednji korak.\n"Da bismo završili posao, postoje određene odluke koje naši zapadni sugovornici moraju donijeti", naveo je.\nOvi komentari dolaze dan nakon što su SAD objavile da je na Iranu da donese teške odluke, potrebne za oživljavanje značajnog nuklearnog sporazuma.\n"Teheran je dužan donijeti odluke koje bi se mogle smatrati teškima", rekao je glasnogovornik State Departmenta Ned Price na brifingu 22. marta.\nIran je 2015. potpisao sporazum sa SAD, Velikom Britanijom, Francuskom, Njemačkom, Rusijom i Kinom. To je omogućilo ublažavanje sankcija u zamjenu za ograničavanje iranskih nuklearnih programa.\nNo, bivši američki predsjednik Donald Trump povukao je SAD iz sporazuma u maju 2018., ističući, uz ostalo, da uvjeti nisu dovoljno strogi da spriječe Iran da razvije nuklearno oružje. Trump je također ponovno uveo oštre financijske sankcije Iranu.\nIran je negirao da razvija nuklearno oružje, ističući da je program u civilne svrhe te je odbacio optužbe za potporu ekstremistima.\nMeđutim, nakon što se Washington povukao Iran je prekršio ograničenja postavljena u sporazumu i inzistirao je da SAD ukinu sankcije prije nego što se vrati u sporazum.


PRIJAVITE SE U ŠKOLU ZA BAKE I DEKE\n29. октобра 2019. Novi Sad, Vesti\nKako bi povećali znanje i veštine deka i baka za čuvanje dece (bezbednost, pravilna ishrana i nega deteta, postupanje u određenim zdravstvenim stanjima) ali i u pružanju informacija i usvajanja znanja i veština koje su potrebne za zdravu starost u fizičkom, psihičkom i socijalnom smislu, pri Domu zdravlja Novi Sad osniva se Škola za bake i deke i u toku su prijave baka i deka za nju. Ova škola će biti sastavni deo budućeg Gradskog centra za unapređenje reproduktivnog zdravlja koje osniva Dom zdravljauz pomoć sredstava koje je obezbedio Kabinet ministra bez portfelja zaduženog za demografiju i populacionu politiku i Grad Novi Sad. Cilj Škole za bake i deke je unapređenje zdravlja porodice i organizovana je u dva dana:\n1,DAN: predavanja će držati lekar specijalista interne medicine i zdravu ishranu i psiholog sa temama: Upoznavanje sa osobinama normalnog starenja. Strategije za prevazilaženje psiholoških teškoća koje nosi treće životno doba. Sačinjavanje zdravog obroka za celu porodicu.\nPredavanja će se održavati u Upravnoj zgradi Doma zdravlja „Novi Sad“ na Bulevaru cara Lazara 75, u poslepodnevnim ili večernjim terminima u toku novembra i decembra. Buduće i sadašnje bake i deke mogu da se prijave za Školu za bake i deke na brojeve telefona 021/6616 360 i 4879 862.


Ljubinka Milinčić nagrađena na Crvenom trgu u Moskvi — u žestokoj konkurenciji /foto, video/ - 20.06.2021, Sputnik Srbija\nLjubinka Milinčić nagrađena na Crvenom trgu u Moskvi — u žestokoj konkurenciji /foto, video/\nNagrada koja mi je uručena u srcu Moskve na Crvenom trgu za mene je veoma važna, jer simbolično otvara novi život nakon korone, kao što je i prevođenje uvek... 20.06.2021, Sputnik Srbija\nU žestokoj konkurenciji od 176 prevodilaca iz 30 zemalja, Milinčićeva i srpska izdavačka kuća „Rusika“ nagrađeni su za prevod romana „Tamna strana duše“, za visokoprofesionalno očuvanje suštine, unutrašnjeg duha i duha vremena romana Alekseja Varlamova, kao i za višegodišnji doprinos jačanju rusko-srpskih kulturnih veza.Pored brojnih kulturnih delatnika iz celog sveta, svečanoj ceremoniji dodele nagrada prisustvovao je i ambasador Srbije u Moskvi Miroslav Lazanski.„Svaka knjiga je izazov. Na početku imate knjigu na tuđem jeziku i da biste je prezentovali svojim čitaocima, ne morate prevesti svaku reč, ali morate preneti duh, zvuk, emociju... I zato prevodilac mora da zna svoj jezik, jer će se samo tako izboriti kad neku reč tačno prevede, a ona štrči iz rečenice i nikako se ne uklapa. Onda traži drugu, treću, petu... a kad je pronađe, kad se sve reči stope u jednu, srpsku, rečenicu, tako da svi pomisle da je knjiga napisana upravo na srpskom, onda je to pobeda! Zato je svaka knjiga trijumf i zato nije prevodilac svako ko zna strani jezik, nego samo onaj ko ume da oseti dušu stranog jezika i učini to tako da čitalac oseti isto“, rekla je Milinčićeva.Ljubinka Milinčić je prevela više od 40 knjiga najznačajnijih ruskih klasika i savremenih pisaca, a takođe je i autor nekoliko knjiga o Rusiji.Nagrada „Čitaj Rusiju“ od 2011. dodeljuje se svake druge godine za najbolji prevod dela ruske književnosti na strane jezike. Pobednici u svakoj kategoriji su prevodilac i izdavačka kuća u kojoj je knjiga objavljena.U sastavu žirija su najbolji prevodioci ruske književnosti, slavisti, književni kritičari i filolozi iz celog sveta.Na sajtu beogradske izdavačke kuće „Rusika“ navodi se da se roman „Tamna strana duše“ odnosi na jedan od najdramatičnijih trenutaka u ruskoj istoriji — od leta 1914. do zime 1918. U njemu žive junaci u kojima se lako prepoznaju istorijske ličnosti — Grigorij Raspućin, Mihail Prišvin, skandalozni jeromonah Iliodor, Vasilij Rozanov... Mešaju se realni i izmišljeni događaji, a likovi žive na tipično ruski način, vole strasno, diskutuju o prirodi ruskog čoveka, o sudbini države, o Ničeu, o „mentalnom vuku“ koji se kao strašna, a zavodljiva zver uvukao u glavu svakog ruskog čoveka i postao uzrok tragične sudbine Rusije.Pročitajte još:\nLjubinka Milinčić nagrađena na Crvenom trgu u Moskvi\nkultura, ljubinka milinčić, aleksej varlamov, prevod, nagrada\n20:16 20.06.2021 (Osveženo: 12:53 21.06.2021)\n© Sputnik / Olivera IkodinovićGlavnoj i odgovornoj urednici srpskog Sputnjika uručena prestižna nagrada\nNagrada koja mi je uručena u srcu Moskve na Crvenom trgu za mene je veoma važna, jer simbolično otvara novi život nakon korone, kao što je i prevođenje uvek novo otkrivanje svetova, izjavila je glavna i odgovorna urednica Sputnjika Srbija Ljubinka Milinčić, koja je u ruskoj prestonici nagrađena prestižnim priznanjem „Čitaj Rusiju“.\nU žestokoj konkurenciji od 176 prevodilaca iz 30 zemalja, Milinčićeva i srpska izdavačka kuća „Rusika“ nagrađeni su za prevod romana „Tamna strana duše“, za visokoprofesionalno očuvanje suštine, unutrašnjeg duha i duha vremena romana Alekseja Varlamova, kao i za višegodišnji doprinos jačanju rusko-srpskih kulturnih veza.\nPored brojnih kulturnih delatnika iz celog sveta, svečanoj ceremoniji dodele nagrada prisustvovao je i ambasador Srbije u Moskvi Miroslav Lazanski.\nGlavnoj i odgovornoj urednici srpskog Sputnjika uručena prestižna nagrada\n„Svaka knjiga je izazov. Na početku imate knjigu na tuđem jeziku i da biste je prezentovali svojim čitaocima, ne morate prevesti svaku reč, ali morate preneti duh, zvuk, emociju... I zato prevodilac mora da zna svoj jezik, jer će se samo tako izboriti kad neku reč tačno prevede, a ona štrči iz rečenice i nikako se ne uklapa. Onda traži drugu, treću, petu... a kad je pronađe, kad se sve reči stope u jednu, srpsku, rečenicu, tako da svi pomisle da je knjiga napisana upravo na srpskom, onda je to pobeda! Zato je svaka knjiga trijumf i zato nije prevodilac svako ko zna strani jezik, nego samo onaj ko ume da oseti dušu stranog jezika i učini to tako da čitalac oseti isto“, rekla je Milinčićeva.\n© Sputnik / Olivera ikodinovićSvečanoj ceremoniji dodele nagrada prisustvovao je i ambasador Srbije u Moskvi Miroslav Lazanski\nSvečanoj ceremoniji dodele nagrada prisustvovao je i ambasador Srbije u Moskvi Miroslav Lazanski\nLjubinka Milinčić je prevela više od 40 knjiga najznačajnijih ruskih klasika i savremenih pisaca, a takođe je i autor nekoliko knjiga o Rusiji.\nU sastavu žirija su najbolji prevodioci ruske književnosti, slavisti, književni kritičari i filolozi iz celog sveta.\n© Sputnik / Olivera IkodinovićLjubinka Milinčić i srpska izdavačka kuća „Rusika“ nagrađeni su za prevod romana „Tamna strana duše“\nLjubinka Milinčić i srpska izdavačka kuća „Rusika“ nagrađeni su za prevod romana „Tamna strana duše“


Kineski Xingyu Automotive Lighting Systems u Nišu gradi fabriku rasvete za automobile | SEEbiz.eu\nKineski Xingyu Automotive Lighting Systems u Nišu gradi fabriku rasvete za automobile\nObjavljeno: 09.06.2020 / 18:40\nNIŠ - Premijerka Srbije Ana Brnabić i ambasadorka Kine Chen Bo su danas posetile radnu zonu u Nišu gde kineska kompanija „Xingyu Automotive Lighting Systems” gradi pogon koji će koštati 60 miliona evra.\nBrnabić je istakla da će februara iduće godine biti završena fabrika svetala za automobile.\nBrnabić je ocenila da je kineska kompanija jedna od najvećih i najuspešnijih kompanija te vrste u svetu, te da će doprineti razvoju „naše ekonomije, bruto društvenog proizvoda i „krvnoj slici” Niša. Ona je zahvalila na pomoći ambasadorke Chen Bo, koja se, kako je kazala, „podjednako bori i za kineske kompanije i za Srbiju”.\nAmbasadorka je kazala da „prijatno iznenađena koliko projekat brzo napreduje”.\n„Nije bilo obustavljanja radova ni jednog dana tokom trajanja epidemije. Time se pokazuje dobro poslovno okruženje u Nišu i Srbiji”, ocenila je Chen Bo koja očekuje da će sve više kineskih kompanija biti zainteresovano da investira u Nišu i u Srbiji, prenosi Beta.\nTagovi: Xingyu Automotive Lighting Systems, Chen Bo, Ana Brnabić, kineske investicije\nPorsche će izgraditi novu tvornicu u Slovačkoj\nBRATISLAVA - Očekuje se da će proizvođač automobila Porsche u Slovačkoj izgraditi novu tvornicu karoserija automobila, objavio je slovački list Dennik N, prenosi Reuters.


Digitalizacija potiskuje tradicionalne načine poslovanja | Nova Ekonomija\nDo 2025. godine, 80 odsto svih B2B (business-to-business, saradnja preduzeća) prodajnih interakcija će se odvijati digitalnim putem, pa se na osnovu toga očekuje snažan rast e-trgovine, navodi se u studiji "Ultimate B2B E-commerce Guide: Tradition is out. Digital is in", koju je objavila logistička kompanija DHL Express. U istraživanju se ukazuje i na rastući značaj digitalnog, kao i na sve manji značaj tradicionalnog načina poslovanja posebno u oblasti trgovine.\nNapominje se i da je uticaj pandemije COVID-19 na tempo digitalizacije i kupovno ponašanje tehnološki napredne generacije milenijalaca (ljudi rođeni između 1981. i 1996. godine).\nPripadnici te generacije zapravo glavni pokretači globalnog rasta e-trgovine, jer upravo oni donose čak 73 odsto odluka u poslovanju kompanija.\nDodaje se da je to već bilo vidljivo u značajnom porastu B2C sektora e-trgovine tokom poslednjih godina (B2C business to consumer, trgovačka delatnost koja prodaje proizvode i usluge do krajnjih potrošača posredstvom internet tehnologija).\nDHL Express napominje da je u toj oblasti zabeležio visoke stope rasta, posebno u doba praznika i mega kupovine tokom Crnog petka (Black Friday, dan velikih popusta u radnjama) i Sajber mandeja (Cyber Monday) koji su postali ključni za elektronsku trgovinu.\nKako se navodi, u okviru DHL Express mreže prihodi su bili uvećani za približno 40 odsto tokom 2020. godine u odnosu na godinu dana ranije. Ukupan prihod bio je 19,1 milijarde evra (+11,9 odsto na godišnjem nivou) i EBIT-om od 2,7 milijardi evra (+34,9 odsto).\nDHL Express jedinica, kojia je deo DP DHL Grupe i koja posluje u 220 zemlaja završila je prošlu godinu sa najboljim rezultatom koji do sada nije postignut tokom 50 godina njenog poslovanja. Razlog za to je porast broja kompanija koje trguju putem interneta.\nZbog digitalizacije i promena u ponašanju potrošača prodaja u oblasti B2B e-trgovine porasla je za 18,2 odsto, dostigla je 12,2 biliona američkih dolara i nadmašila B2C sektor. Procjenjuje se da će B2B e-trgovina doseći 20,9 biliona američkih dolara do 2027. godine.


Šumska kuća apartmani Srbijašume Kopaonik Srbija\nApartmani Šumska kuća\nApartmani Šumska kuća Srbijašume se sastoje iz tri objekta od kojih je jedan renoviran ove godine i nalaze se u neposrednoj blizini hotela ,,Putnik,,. Od najbliže žičare ,,Sunčana dolina,, su udaljeni 700m, a od centra turističkog mesta Kopaonik 1,5km.\nTip studija : 2+2 , dva klasična kreveta i dve fotelje na razvlačenje.\nŠUMSKE KUĆE 2 i 3 : dvokrevetni i trokrevetni studiji.\nTip studija : 1+1 , dvosed na razvlačenje i fotelja na razvlačenje , maksimalno 3-4 osobe.\nCenovnik apartmani Srbijašume\nPolicies of Apartmani Šumska kuća\nAmenities of Apartmani Šumska kuća\nApartmani Šumska kuća Kopaonik, Srbija i region\nApartmani Šumska kuća\tKopaonik, Srbija i region\navg/night 2800 RSD\n2700 RSD avg/night\n2200 RSD avg/night\n5000 RSD avg/night


Ogromna srpska trobojka i vatromet: Đokovići slavili rekordnu titulu na Australijan openu /video/ - 19.02.2020, Sputnik Srbija\nOgromna srpska trobojka i vatromet: Đokovići slavili rekordnu titulu na Australijan openu /video/\nNajbolji teniser sveta Novak Đoković stigao je pre nekoliko dana u Beograd, a večeras je njegova porodica organizovala proslavu, rekordne, osme titule na... 19.02.2020, Sputnik Srbija\n© NovostiNovak Đoković u Beogradu proslavio titulu na Australijen openu\nNajbolji teniser sveta Novak Đoković stigao je pre nekoliko dana u Beograd, a večeras je njegova porodica organizovala proslavu, rekordne, osme titule na Australijan openu.\nSlavlje je organizovano u restoranu “Novak” na Novom Beogradu, a specijalno za ovu priliku ispred restorana je, između dve bandere, razvijena ogromna zastava Srbije, koja je privlačila pažnju slučajnih prolaznika, prenose Novosti.\nNovaka i Jelenu, koji su izašli iz crnog Tojota džipa, dočekala je pesma sa razglasa „Igraj i pobedi“, a uz vatromet zapaljeno je i nekoliko baklji.\n© NovostiNovak Đoković sa porodicom proslavio titulu na Australijen openu u restoranu "Novak" u Beogradu\nNovak Đoković sa porodicom proslavio titulu na Australijen openu u restoranu "Novak" u Beogradu\n© Foto : NovostiNajbolji teniser sveta Novak Đoković stigao je pre nekoliko dana u Beograd, a u sredu uveče njegova porodica je organizovala proslavu, rekordne, osme titule na Otvorenom prvenstvu Australije.\nNajbolji teniser sveta Novak Đoković stigao je pre nekoliko dana u Beograd, a u sredu uveče njegova porodica je organizovala proslavu, rekordne, osme titule na Otvorenom prvenstvu Australije.\nNa dočeku prvog reketa planete ispred restorana okupio se veliki broj građana, pogotovo dece iz kraja, a nekoliko najsrećnijih su dobili i autogram od Novaka.


Gojaznost - Nutricionista Beograd\nGojaznost će Vas ubiti mnogo pre nego cigarete, dijabetes ili hipertenzija, upozoravaju stručnjaci\nNajnoviji podaci o uzrocima smrti u SAD-u za 2014. godinu pokazuju da je gojaznost prouzrokovala 47% više preuranjenih smrtnih ishoda nego duvan. Zahvaljujući snažnoj kampanji protiv pušenja i zabrane pušenja na javnim mestima, smrtnost usled konzumacije duvana drastično je opala u proteklih15 godina. Tim stručnjaka koji je sproveo ovo istraživanje insistira da bi slične napore trebalo uložiti i u borbu protiv gojaznosti.\nVisok nivo holesterola i dijabetes su druga dva uzročnika preuranjene smrti, ali daleko zaostaju za gojaznošću. Gojaznost je stanje koje je najteže kontrolisati, obzirom da za tri od pet vodećih uzročnika preuranjene smrti postoji terapija (dijabetes, hipertenzija i holesterol). „Izmenjeni oblici ponašanja kao faktor rizika su najneuhvatljivija oblast, a predstavljaju značajan uzročnik smrtnosti u SAD-u“, rekao je autor ove studije, doktor Glen Taskler sa klinike u Klivlendu. Zbog toga je važno naglašavati značaj gubitka prekomerne težine i držanja pod kontrolom dijabetesa, kao i formiranja zdravih navika u ishrani.\nTakođe su naglašene i mogućnosti preventivne medicine, i razlozi zbog kojih ona treba da predstavlja prioritet za lekare. Da bi procenili broj godina života izgubljenih zbog svakog od ovih faktora rizika na koje se može uticati, istraživački tim je ispitao potencijalne promene u stopi smrtnosi kod svake populacione grupe sa po jednim od ovih faktora rizika. Takođe su procenili koliko bi eliminacija ili držanje pod kontrolom ovih faktora produžila očekivani životni vek. „Iako znamo neposredan uzrok nečije smrti, npr. rak dojke ili infarkt, ne postoji uvek i evidencija o otežavajućim faktorima, kao što su konzumacija duvana i alkohola, gojaznost ili nasledni faktor.“ Istraživanje se nastavlja, radi detaljne analize i dobijanja osetljivijih parametara.\nNemojte koristiti kokosovo ulje


Predsedništvo SNS-a jednoglasno za izbore | RTK\nPredsedništvo SNS jednoglasno je podržalo predlog o raspisivanju vanrednih parlamentarnih izbora, saopštio je lider naprednjaka Aleksandar Vučić, posle sednice. Izbori bi prema Vučićevim rečima trebalo da budu održani 16. marta. Vučić se nada da će naprednjaci od građana Srbije dobiti, kako se izrazio, pun mandat.\n„Naša želja (da se održe vanredni izbori) podstaknuta je činjenicom da verujemo da Srbija može brže, više i bolje i da promene ne mogu da čekaju. Nemamo ni sekund za gubljenje, jer ljudi teško žive, mladi nemaju posao“, rekao je Vučić.\nVučić je ocenio da je Vlada Srbije uradila mnogo dobrih stvari, poput borbe sa organizovanim kriminalom i korupcijom, pregovorima sa Evropskom unijom, a kao njen pozitivne tekovine naveo je i zaustavljanje rasta nezaposlenosti i održavanje kursa dinara.\nOn je naveo da je od Dačića imao ponudu da bude premijer bez izbora, ali da to nije želeo da prihvati, jer za tako nešto treba da se pita narod i jer je želeo da od građana dobije podršku za viziju Srbije koju ima.\nLider naprednjaka nije želeo da priča o mogućim koalicijama, već je ocenio da je prvo bitno da narod kaže svoje na izborima, ali je naveo da ako dobije mandat, planira da „ujedini što više ljudi“, kako bi se rešili nagomilani problemi u Srbiji.\nVučić je rekao da će sutra ili prekosutra razgovarati sa predsednikom SDPS Rasimom Ljajićem o eventualnoj predizbornoj koaliciji i dodao da je sa njim imao dobru saradnju i da se nada da će se ta saradnja i nastaviti.\nKada je reč o važnim državnim poslovima, on je rekao da se pregovori u Briselu o odnosima Beogarda i Prištine nastavljaju već u ponedeljak, a da očekuje da u Srbiju od 26. februara do 13. marta stigne i misija Međunarodnog monetarnog fonda.\nVučić je rekao da očekuje da će parlamentarni izbori biti organizovani i na Kosovu i Metohiji, kao i svaki put do sada.\nGovoreći o ostavci ministra privrede Saše Radulovića, lider SNS je konstatovao da je sada „cela vlada svakako u ostavci“.\nNa pitanja u vezi zakona o radi i zakona o stečaju i privatizaciji, Vučić je rekao da nijedan zakon nije povučen, budući da zakon o radu nije ni bio u proceduri, već da je reč samo o nacrtu, a da su zakoni o stečaju i privatizaciji i dalje nalaze u skupštinskoj proceduri i da će o njima da se vode dodatne konsultacije.\n„Rekao sam i Orboviću i Čanku da se nećemo složiti oko svega, ali da je potrebno da nađemo zajednički imenitelj“, rekao je lider SNS.\nPrema njegovim rečima, ni borba protiv korupcije neće stati ni u vreme izborne kampanje.\n„Akcije će teći normalno, u skladu sa planom i pripremama“, rekao je i naglasio da „ne može borba protiv kriminala i korupcije da stane zbog izbora – to je nemoguće“.\nNa pitanje da li ima nekih informacija o jučerašnjem događaju u Preševu, kad je, prema saopštenju MUP-a državljanin Norveške T.S.K. (39) napao pripadnika Žandarmerije i u razmeni vatre sa policijom poginuo, Vučić je rekao da sada ne može ništa da kaže jer čeka potpune informacije.\n„Čekam kompletan izveštaj“, dodao je Vučić.\nVučić je juče na Izbornoj skupštini stranke, na kojoj je ponovo izabran za predsednika, rekao da će predložiti Predsedništvu da se proveri volja naroda.\nOd tri moguća načina za raspisivanje vanrednih parlamentarnih izbora, najizvesniji je, tvrde analitičari, zajednički obrazložen predlog koji bi Vlada uputila predsedniku države.\nPrethodno : Laguna i RTK poklanjaju novo izdanje „Alhemičara“ Paula Kuelja\nSledeće : Ljiljani Pantelić dodeljena Svetosavska nagrada (VIDEO)


Uskoro mogući grupni selfiji na daljinu? - BIGportal.ba\n16 Juna, 2020 16 Juna, 2020 0139\nSada je otkriven patent kompanije Apple, koji bi korisnicima omogućio da kreiraju “sintetičke grupne selfije”. Uskoro bi mogla postojati mogućnost da se grupni selfiji kreiraju iako niste pored ljudi u fotografiji. Prema informacijama iz Apple patenta, nova aplikacija bi omogućila drugim ljudima da postanu deo korisnikovog grupnog selfija, a učesnici…\nSada je otkriven patent kompanije Apple, koji bi korisnicima omogućio da kreiraju “sintetičke grupne selfije”.\nAmerikancima Đoković nije ni među 20 najboljih u istoriji\nSarajevo: Testirano 327 uzoraka, virus potvrđen u 15 slučajeva


Nemački auto-gigant pod karantinom zbog koronavirusa - 05.03.2020, Sputnik Srbija\nNemački auto-gigant pod karantinom zbog koronavirusa\nPrema izveštaju kompanije „Automotiv njuz Jurop“, jedan zaposleni fabrici u Be-Em-Vea u Minhenu zaražen je koronavirusom. On je bio obavezan je da saopšti... 05.03.2020, Sputnik Srbija\nvirus korona se širi planetom, vesti, svet, nemačka, bmv\n17:40 05.03.2020 (Osveženo: 22:33 03.08.2021)\n© AFP 2022 / JAN WOITASPreduzeće BMV u Nemačkoj\n© AFP 2022 / JAN WOITAS\nPrema izveštaju kompanije „Automotiv njuz Jurop“, jedan zaposleni fabrici u Be-Em-Vea u Minhenu zaražen je koronavirusom. On je bio obavezan je da saopšti ostalim zaposlenima, kojih ima 150, da ostanu kod kuća u samokarantinu dve nedelje.\nZaraženi pojedinac radi u istraživačkom i razvojnom centru proizvođača automobila i navodno je bio u kontaktu sa oko 150 ljudi. Kako se tačno ta osoba zarazila virusom, nije poznato jer, kako se izveštava, nije skoro putovala u inostranstvo.\nZasad je ovo jedini slučaj koronavirusa u sedištu proizvođača automobila u Minhenu. Pogođeno područje je zatvoreno i dezinfikovano, a navodne zdravstvene pretnje ne utiču na rad Be-Em-Vea. Zaraženi se oseća dobro, a u Nemačkoj nema prijavljenih smrtnih slučajeva od koronavirusa.\nPretnja virusom, međutim, bila je dovoljna da ubije jednu od najvećih i najdugotrajnijih izložbi automobila za sezonu 2020. godine. Prošle nedelje je švajcarska vlada stavila zabranu na događaje i okupljanja sa više od 1.000 ljudi.\nZapadni mediji: Egipćanin koji se vratio iz Srbije zaražen koronavirusom\nKako je Banjaluka dočekala koronavirus\nKomandant Iranske revolucionarne garde: Koronavirus — američko biološko oružje


Nova opel zafira – AUTOSRBIJA.CLUB\nNova generacija MPV-a\nJedan model, tri veličine, svaka sa do devet sedišta\nSalonska udobnost sa kožnim sedištima koja se pomeraju i panoramskim krovom\nKlizna vrata se otvaraju elektronski za par sekundi pomoću pokreta stopala\nSvetska premijera na Salonu automobila u Briselu 18. januara, model dostupan za narudžbe od februara\nPotpuno električna Zafira Life će uslediti 2021.\nRiselshajm. Atraktivni, fleksibilni i praktični vanovi se zovu Zafira. Dvadeset godina nakon što je uspeh započeo sa prvom generacijom, priča se sada nastavlja sa novim modelom četvrte generacije. Opel Zafira Life je zabavna za vožnju ali i udoban MPV koju će nemački proizvođač ponuditi u tri dužine, skrojene za potrebe kupca: ,,Mala (S)’’ dužina 4,60 metara, ,,Srednja (M)’’ sa 4,95 metara i ,,Velika (L)’’ sa 5,30 metara – svaka od njih dolazi sa do devet sedišta. ,,S’’ verzija Zafire Life je oko deset centimetara kraća od sadašnjeg modela Zafira, dok je ,,L’’ verzija oko 65 centimetara duža i na taj način skoro velika kao Vivaro Combi. Zafira Life tako pokriva do tri segmenta automobila i predstavlja novi model koji postavlja standarde među MPV modelima sa većim brojem sedišta.